Trajković: Vučićev razgovor sa Srbima sa severa Kosova očigledno izrežiran - Svetionik.com\n39 mesto 395\n404 Trajković: Vučićev razgovor sa Srbima sa severa Kosova očigledno izrežiran\nPolitika Rubrika @ Danas · 14.10.2021 19:07\nPostavljam glupo pitanje, ko će da obezbedi autobuse dolazak glasača albanske nacionalnosti u nedelju, u danu izbora na severu Kosova? Ko će da obezbedi dolazak 18.000 ljudi, albanskih birača, registrovanih glasača, koji su napustili svoje domove, a imaju pravo glasa? Da nije zajednički interes Srpske liste na Kosovu, a iz Beograda, i kosovskog premijera Aljbina Kurtija, da se ne održe izbori na severu Kosova. Preostalo je samo četiri dana, napetost je visoka. Nema ko da kontroliše te izbore, razumete? Ovde nema fer i slobodnih uslova za održavanje izbora, kako za one koji nisu na Srpskoj listi tako i za onu albansku koalicionu listu - komentariše Dušan Janjić, predsednik Upravnog odbora Foruma za etničke odnose, jučerašnji konflikt i sukob kosovske policije sa Srbima na severu Kosova.


Britanska policija saopštila je da će Asanž biti uhapšen ukoliko napusti Ambasadu Ekvadora u Londonu. Policija Londona navodi da je 29. juna 2012. godine objavljen nalog za njegovo hapšenje jer se nije predao britanskom sudu.\n"Metropoliten policija je obavezna da realizuje taj nalog ukoliko on napusti Ambasadu", navodi se u saopštenju policije.\nDžulijan Asanž strahuje da bi ga švedske vlasti mogle izručiti Sjedinjenim Državama.\nU SAD-u bi ga, kako prenose agencije, vjerovatno čekalo suđenje jer je Vikiliks objavio na hiljade tajnih američkih vojnih i diplomatskih dokumenata.


Uređenje javnih površina na Breki – SARAJEVO.co.ba\nUređenje javnih površina na Breki\nU okviru Programa uređenja manjih javnih i zelenih površina za 2009. godinu, kojeg vodi Služba za prostorno uređenje i komunalne poslove Općine Centar, radnici komunalnog preduzeća “Park” su tokom proteklog perioda završili dva projekta na području Mjesne zajednice “Breka-Koševo II”.\nU ulici Ismeta Mujezinovića 18-18a – u naselju “Nova Breka” izgrađena je pješačka staza dužine 47 metara sa rukohvatom. U toku radova djelatnici “Parka” su uredili i betonirali podlogu na koju su potom postavili kulir ploče. Izgradnjom pješačke staze žitelji stambenog kompleksa na tom području dobili su direktnu komunikaciju sa glavnom saobraćajnicom. Projekt je finansirala Općina Centar sa 10.200 KM.\nObjavljeno u Sarajevske novostiOznačeno Breka (naselje),Sarajevo\nNazad Sedmica besplatnih kastracija i sterilizacija pasa u Sarajevu\nNaprijed 17 godina Djece Sarajeva


Raski.rs - Kraljevčanin u "Karnegi holu" - Raski Portal\nDva dana pre Beogradske filharmonije u čuvenoj dvorani Karnegi hol u Njujorku 7. oktobra nastupiće pijanista Kraljevčanin Vladan Mijatović . Mladi umetnik održaće solo koncert, a prihod od prodatih ulaznica doniraće narodnim kuhinjama u Srbiji, saznaje info redakcija Raski.rs.\n– Sviraću muziku sa svog novog albuma „Ornament“, na kojem se nalaze pesme u kojima dominiraju muzički ukrasi zastupljeni u našoj tradicionalnoj muzici. Stil koji krasi moje muziciranje je fuzija balkanske muzike, džeza i klasike. Kombinujem sve tri stvari kako bih prezentovao lični zvuk i stavio pečat na svoj muzički stil – kaže Mijatović, koji je prvi Kraljevčanin u istoriji koji će nastupiti u Karnegi holu\n– Koncert organizuje Danijela Čeliković iz Njujorka i sav prihod od prodatih ulaznica ići će u humanitarne svrhe, za narodne kuhinje u Srbiji, jer u našoj zemlji još uvek veliki broj ljudi sebi ne može da obezbedi jedan obrok dnevno.\nVladan je rođen u Kraljevu, u poznatoj muzičkoj porodici. Otac Raco, stric Predrag i deda Mišo su vrsni instrumentalisti, dok sestra Vanja Mijatović uspešno gradi pevačku karijeru. U rodnom gradu je završio osnovnu i srednju muzičku školu „Stevan Mokranjac“. S briljantnim uspehom diplomirao je na konzervatorijumu „Rihard Štraus“ u Minhenu, gde je i magistrirao 2010. godine. Nastupao je u najprestižnijim dvoranama Evrope i sveta, a koncert u Karnegi holu imaće posebno mesto u njegovoj karijeri.\nTags: filharmonija, info, karnegi hol, Kraljevo, njujork, ornament, Raska, rs\nRaski.rs - SOS par u Kraljevu


TV Most - Srpske kompanije na sajmu preduzetništva u Celju\nSrpske kompanije na sajmu preduzetništva u Celju\nNa Međunarodnom sajmu preduzetništva (MOS 2017) u Celju, koji počinje sutra, predstaviće se 15 srpskih kompanija, u organizaciji i uz podršku Privredne komore Srbije i Pokrajinskog sekretarijata za privredu i turizam.\nNacionalni štand Srbije otvoriće predsednik PKS Marko Čadež i predsednik Vlade Vojvodine Igor Mirović, a očekuje se da naš izložbeni prostor posete slovenački premijer Miro Cerar i drugi zvaničnici regiona, navodi se u saopštenju PKS.\n"Međunarodni sajam preduzetništva u Celju odlična je prilika za naše firme iz raznih segmenata poslovanja - od metalske i elektroindustrije, preko prehrambene, tekstilne, drvoprerađivačke, hemijske i građevinske industrije, do trgovine - da ojačaju privredne veze, uspostave nove kontakte i umreže se sa potencijalnim partnerima iz Slovenije i više od 30 zemalja učesnica sajma", rekao je Čadež.\nDodatni kvalitet ove sajamske manifestacije, prema njegovim rečima, jeste Dan dobavljača više međunarodnih kompanija, u organizaciji Gospodarske zbornice Slovenije, za firme iz Slovenije, Hrvatske i Srbije.\nMOS je vodeći međunarodni sajam iz oblasti preduzetništva u Sloveniji, a ove godine se održava jubilarni, 50. put, na 65.000 m? sajamskog izložbenog prostora, u periodu od 12-17. septembra.\nU 2016. godini, sajam je posetilo oko 125.000 hiljada posetilaca koji su imali priliku da se upoznaju sa proizvodnim programom više od 1.500 izlagača iz 35 zemalja sveta.\nTokom boravka u Sloveniji, predsednik PKS sastaće se sa slovenačkim ministrom ekonomskog razvoja i tehnologije Zdravkom Počivalšekom i Boštjanom Gorjupom, predsednikom Gospodarske zbornice Slovenije, sa kojima će razgovarati o unapređenju ekonomske i komorske saradnje i realizaciji zajedničkih projekata.


NOVI LIDERI - Održana konferencija o podsticanju omladinskog aktivizma - Dnevnik Juga\nPočetna / DRUŠTVO / NOVI LIDERI – Održana konferencija o podsticanju omladinskog aktivizma\nIna Dendić 23/04/2019\tDRUŠTVO, Leskovac, Visoka poslovna škola strukovnih studija Ostavi komentar\nU organizaciji omladinske organizacije AIESEC danas je u Visokoj poslovnoj školi strukovnih studija održana konferencija pod nazivom „Novi lideri“.\nOve godine Leskovac je jedan od 8 gradova u kome se organizuje ova koferencija koja okuplja više od 500 mladih širom Srbije.\n„Projekat Novi lideri organizuje se od 2006. godine, sa ciljem da motiviše mlade kako na ličnom tako i na poslovnom planu.Cilj ove konferencije je podsticanje omladinskog aktivizma a na samoj konferenciji mladi će imati priliku da upoznaju lidere iz svog okruženja Anđelu Kocić, Biljanu Stepanović i Ivan Cvetković. Osim govornika, učešće na konferenciji uzeli su i predstavnici firmi koji će održati interaktivne radionice na kojima mladi mogu steći veštine koje će im zasigurno biti od koristi u poslovnom svetu – kazala je Cveta Borić PR menadžer AIESEC Niš.\nOrganizacija AIESEC razvija liderski potencijal mladih kroz rad u timovima u oblasti marketinga, odnosa s javnošću, finansija, ljudskih resursa, prodaje i saradnje sa kompanijama, kao i kroz projektni menadžment.Pored Leskovca učešće u ovom programu uzeli su i Beograda, Novi Sad, Niš, Kragujevac, Subotica i Novi Pazar.\nPrethodni VELIKI KONCERT – Amadeus bend na Grdeličkom letu\nSledeći Leskovački atletičari osvojili devet medalja na mitingu u Vlasotincu


ODGOĐENA SAHRANA DAVIDA DRAGIČEVIĆA Izvršena nova obdukcija - Opcija\nIako je David Dragičević trebalo da bude sahranjen danas, to se neće dogoditi, pošto će biti obavljena nova obdukcija, zbog čega je odgođen oproštaj od dvadesetjednogodišnjeg mladića, čije tijelo je u subotu pronađeno u blizini Vrbasa.\n“Naložena je dodatna istraga i ekspertiza, i u slučaj će ući novi timovi, novi ljudi da još jednom sve pregledaju i da sa stanovišta činjenica obavijeste porodicu”, rekao je Dodik.\nJoš nije poznato kada će biti sahranjen dvadesetjednogodišnji David Dragičević. To je “Nezavisnim” potvrdio član porodice Dragičević, koji je kazao da će javnost o datumu i vremenu sahrane biti naknadno upoznata.\n“S obzirom da je istraga nastavljena, te da na njoj radi novi tim ljudi, kao i da je naređena još jedna obdukcija, ni mi za sada ne znamo kada će naš David biti sahranjen”, rekao nam je član porodice Dragičević.On je tako demantovao tvrdnje objavljene na društvenim mrežama, u kojim je navedeno da je sahrana sutra (četvrtak) u 14 časova na Gradskom groblju u Banjaluci.\nFBI ponudio savjete u istrazi\nDragan Lukač, ministar unutrašnjih poslova RS i Darko Ćulum, direktor Policije RS, na današnjem sastanku upoznali su pripadnike FBI-a sa slučajem smrti Davida Dragičevića.\n“Ovom prilikom pripadnici FBI-a su izrazili zainteresovanost za navedeni slučaj, te ponudili da na osnovu iskustva stečenog u sličnim predmetima, pruže pomoć u vidu konsultacija”, saopšteno je iz MUP-a RS.\nPripadnici MUP-a RS će, dodaje se, nakon kompletiranja predmeta, nadležnom Tužilaštvu dostaviti izvještaj o preduzetim mjerama i radnjama, o čemu će javnost biti blagovremeno informisana.\nObdukciju obavio specijalista iz Beograda\nU Zavodu za sudsku medicinu Republike Srpske danas je izvršena ponovna obdukcija tijela Davida Dragičevića, a obdukcioni nalaz će biti dostavljen porodici, saopšteno je iz Ministarstva zdravlja i socijalne zaštite Srpske.


KADIĆ IGRAČ UTAKMICE: Čelik lako protiv Prijedora 43:32 (FOTO) - Portal 072info\nU okviru desetog kola Premijer lige BiH u rukometu danas su se u Gradskoj areni sastali rukometaši Čelika a koji su snage odmjerili sa gostujućom ekipom Prijedora.\nU prvom dijelu utakmice obje ekipe nastojale su pružiti dobru igru na parketu, tako se kvalitet igre primjetio kod obje ekipe što je za rezultat donijelo neriješen rezultat na kraju prvog dijela 18:18.\nDrugi dio utakmice pokazao je sasvim drugačiju i spremniju igru domaćih, tako su zenički rukometaši lako preokrenuli rezultat i stekli prednost nad gostujućom ekipom. Pred sami kraj utakmice, zahvaljujući dobrom rezultatu, trener Čelika odlučio se u igru uključiti mlade rukometaše poput Alihodžića, Ajanovića, Tufekčića, Rekanovića… I pored mladosti na parketu u Gradskoj areni Zenica, gosti nisu uspjeli smanjiti prednost Čelika, tako su domaći rukometaši upisali još jednu pobjedu, i to sa rezultatom 43:32.\nU ekipi Čelika najbolje su se pokazali Kadića sa 12 golova koji je proglašen i igračem utakmice, Hurem sa 9, Ivančev sa 8 dok je Dragan Starčević uspio upisati 7 odbrana. Od gostujućih najbolji na parketu pokazali su se Babić, Kaurin i Unčanin sa po 7 golova i Davidović sa 6 golova.\nZENIČANI POTPISIVALI PETICIJU: Udruženje “Šapa” o problemu pasa lutalica


LED Paneli Ugradni Najpovoljnija cena Online Prodaja\nLED Paneli pružaju udobno osvetljenje i pravi su izbor ukoliko želite da opremite dom najboljom rasvetom.\nLED Paneli ugradni su pogodni za unutrašnju ugradnju, odličan kvalitet i fino osvetljenje pruža savršenu udobnu notu svakom prostoru u koji ih ugrađujete. Bilo da se odlučite za kockaste ili okrugle, LED paneli ugradni pružaju eleganciju kakvu očekujte, jednostavni su za ugradnju i mogu se koristiti u raznim prostorima.\nLED panel 12W 4000K Ugradni\nJednostavna instalacijaEnergetska efikasnostUšteda do 60% energijeDug vek Nije pogodno za upotrebu u ekstremnim uslovima. Uobičajeni radni uslovi su -20 ° + 45 °CTemperatura boje 4000K Dimenzija 170 x 170 x 12mm ..\n450 RSD 890 RSD\nsa PDV-om:450 RSD\nLED panel 12W 6500K Ugradni\nLED panel radi preko običnog prekidača. LED panel nije pogodan za prigušivanje i elektronske prekidače ili prekidače sa signalnom sijalicom.Jednostavna instalacijaEnergetska efikasnostUšteda do 60% energijeDug vek Temperatura boje 6500K Dimenzija 170mm &nbs..\nLED Panel 62x62 6000K 48W\nSnaga 48WDimenzije 62x62 cmBoja svetiljke Aluminijum..\n2,890 RSD 4,990 RSD\nLED panel kockasti 16W\nLED panel kockasti 16W ugradni je odličan izbor za osvetljenje kućnih i poslovnih prostora.Veoma otporan i dugotrajan, visok intezitet svetla.Odlikuje ga modarni dizajn i veoma niska potrošnja.Montažne Dimenzije - 145 x 145mm..\n2,190 RSD 3,790 RSD\nsa PDV-om:2,190 RSD\nLED panel kockasti 25W\nLED panel kockasti 25W ugradni je odličan izbor za osvetljenje kućnih i poslovnih prostora.Veoma otporan i dugotrajan, visok intezitet svetla.Odlikuje ga modarni dizajn i veoma niska potrošnja.Montažne Dimenzije - 180 x 180 mm..\n2,390 RSD 4,190 RSD\nLED panel plavo belo svetlo 6W\nJednostavna instalacijaEnergetska efikasnostUšteda do 60% energijeDug vek..\n490 RSD 849 RSD\nsa PDV-om:490 RSD\nLED panel ugradni 12W okrugli 6000K\nJednostavna instalacijaEnergetska efikasnostUšteda do 60% energijeDug vek ..\n690 RSD 1,190 RSD\nsa PDV-om:690 RSD\nLED panel ugradni 3W 4000K\n340 RSD 590 RSD\nsa PDV-om:340 RSD\nLED panel ugradni 3W 6000K\nLED RGB + W ugradni panel 3+3W\nLED RGB + W ugradni panel 3+3W radi preko običnog prekidača. LED panel nije pogodan za prigušivanje i elektronske prekidače ili prekidače sa signalnom sijalicom.Potrošnja elek. energije:6 Kwh /1000hEnergetska efikasnost: A+Ugao rasipanja svetlosti: 120ºStepen elektricne zaštitite: II klasaŽivot..\n790 RSD 1,390 RSD\nsa PDV-om:790 RSD\nRomb LED panel 3D ugradni 18W\nJednostavna instalacijaEnergetska efikasnostUšteda do 60% energijeDug vekCRI : > 75..\n990 RSD 1,690 RSD\nsa PDV-om:990 RSD\nNovo -42 %\nRomb LED panel kockasti 6W\nLED CIP - SMD..\nPrikaz 1 - 12 od 25 (3 stranica)


U Srbiji za prvih 6 meseci boravilo 53 odsto manje turista, šteta oko milijardu evra - Daljine.rs\nU Srbiji za prvih 6 meseci boravilo 53 odsto manje turista, šteta oko milijardu evra\nU periodu januar-jun 2020. godine u Srbiji boravilo je ukupno 780.785 turista, što je za 53 odsto manje u odnosu na isti period 2019. godine, a šteta zbog nedostatka stranih turista je oko milijardu evra.\nPrema podacima Republičkog zavoda za statistiku domaćih turista u Srbiji bilo je 515.164, što je 42 odsto manje u odnosu na period januar-jun 2019. godine, odnosno 66 odsto od ukupnog broja gostiju. Stranih turista bilo je 265.621, što predstavlja 65 odsto manje u odnosu na isti period prošle godine.\nMinistar trgovine, turizma i telekomunikacija Rasim Ljajić izjavio je da se procenjuje da će Srbija pretrpeti ove godine štetu od oko milijardu evra zbog nedolaska stranih turista, što je izazvano epidemijom koronavirusa.\nIako je zabeležen pad turističkog prometa, podaci za jun mesec, u odnosu na maj, su donekle bolji. Tako je u Srbiji je u junu ove godine, u odnosu na jun 2019. godine, broj noćenja domaćih turista niži za 17 odsto, što je manji pad u odnosu na maj, kada je pad domaćih turista bio čak 76 odsto.\n“Možda šteta bude nešto manja zbog dobrih rezultata u januaru, februaru pa i ni mart nije bio tako loš”, kazao je Ljajić za RTS i dodao da će povećan broj domaćih turista u Srbiji uspeti da nadomesti “nešto”, ali ne dovoljno.\nMinistar je istakao da je broj stranih turista u odnosu na prošlu godinu u januaru porastao za 28 odsto, a u februaru 18 odsto, ali da se zbog epidemije u narednim mesecima beleži pad za više od 90 odsto.\nLjajić je rekao da su se zbog novonastale situacije pojavile nove destinacije za domaće turiste u Srbiji, poput Stare planine i Kosjerića. Iako na nivou Srbije neće biti moguće nadomestiti nedostatak stranaca, neke destinacije kao što su Sokobanja, Vrnjačka Banja i Zlatibor će to uspeti i one, kako je Ljajić kazao, beleže više poseta od glavnog grada Beograda.\nDomaći turisti su u junu najviše bili zainteresovani za banjska i planinska mesta – Vrnjačku banju, Sokobanju, Zlatibor, Taru, Divčibare, Kopaonik i drugo, a prema podacima lokalnih turističkih organizacija, veliko je interesovanje domaćih turista za odmor u Srbiji, što bi trebalo da pokažu i statistički podaci za mesec jul.\nInače, za prvih šest meseci 2020. godine u Srbiji je ostvareno ukupno 2,536.432 noćenja, što je za 44 odsto manje u odnosu na prvu polovinu 2019. godine.\nEvropski turizam se veoma sporo oporavlja


source.ba | Kosovo i probne tablice: "Već deceniju mijenjam kosovske tablice za srpske"\nŠarafciger i barem pola sata dodatnog vremena - ove dijve stvari Avni Mustafa uvijek mora da ima u vidu kada iz malog mjesta u blizini Prištine krene automobilom za Srbiju, prenose regionalni mediji.\nVeć deset godina zna da će morati da odvrće tablice na vozilu i da će na granici zato čekati barem 30 minuta. Iako Kosovo tek nekoliko dana ne priznaje srpske tablice, u Srbiju sa registracijom 'rks', koje izdaju vlasti u Prištini, nije nikada ni moglo da se uđe.\n"Srbi mijenjaju tablice možda sedam dana, a ja to radim već deset godina", kaže Avni za BBC News. "U turističkoj sezoni sve traje mnogo, mnogo duže. Stvarno je ponižavajuće, a tu je i finansijski dio - to sve košta". U Avnijevoj koži su od 2011. godine svi drugi koji imaju registracije koje izdaju vlasti u Prištini.\n"Prije dogovora o osiguranju, ljudi sa Kosova su morali da plate više od 100 eura ukupno, ali poslije dogovora (2015) plaćaju svega pet eura za privremene tablice za dva mjeseca", kaže za BBC Špetim Gaši iz Saveta za inkluzivno upravljanje. Zamjenom tablica i na kosovskoj i na srpskoj strani, objašnjava Gaši, "nijedna strana ne krši Briselski sporazum, ali primjena pokazuje da sporazum jednostavno nije dovoljno dobar".\nSve ove peripetije dogovorene su upravo Sporazumom o slobodnom kretanju između Beograda i Prištine 2011, ali mnoge odredbe ovog dogovora nisu primjenjivane.\nTagovi: registarske tabliceKosovoSrbuhaprelazak graniceprobne tablice


„Kad se dobija građevinska dozvola, treba obratiti pažnju da je lokacijska dozvola samo prvi stupanj u dobijanju građevinske dozvole. Tek po dobijanju građevinske dozvole smatra se da objekat ispunjava sve uslove. Po završetku objekta vrši se tehnički prijem, gde se sagledava kompletna dokumentacija i tek po davanju saglasnosti da je objekat urađen po svim propisima dobija se upotrebna dozvola. Tada se smatra da je objekat legalan i da može da ide u promet nekretnina.\n„Kupci moraju da znaju da samo objekti koji imaju upotrebnu dozvolu su validni za kupovinu,“ dodaje Rodić. „Objekti u fazi legalizacije moraju da imaju projekat izvedenog stanja, regulisane sve komunalne takse (struja, voda, kanalizacija) i takse za uređenje komunalnog zemljišta. To je osnov da objekat može da bude legalizovan. Na lokacijama gde nema urbanističkih uslova, lokalna samouprava je dužna da donese urbanistički akt koji će odgovarati izgrađenim objektima.“\n„Treba voditi računa kod kupovine nelegalnih objekata – da li je na tim lokacijama predviđena izgradnja infrastrukture, a i objekata koji su od opšteg društvenog značaja. Objekti koji su izgrađeni nelegalno, a u zoni su izgradnje infrastrukture ili objekata posebnog značaja a ugrožavaju druge objekte neće biti legalizovani i biće predviđeni za rušenje bez nadoknade,“ smatra Rodić.\n20.05.2015 u 14:51 / Odgovori


2019 – Page 101 – Sportski savez Beograda\nPočetna2019 (Page 101)\nStranice najlepše i najrazigranije sportske bajke danas su nastavile da se ispisuju u Novom Sadu, gde su, u prisustvu velikog broja zvanica iz Srbije, Hrvatske i Bosne i Hercegovine, svečano otvorene Sporske igre mladih za ceo region. Polaganjem zakletve prijateljstva i paljenjem baklje prijateljstva, iz\nSA DORĆOLA DO ADE U NEDELJU POD MOTOM „BEZBEDNI NA BICIKLU“\nBeogradska Biciklijada održaće se u nedelju, 19. maja, pod motom „Bezbedni na biciklu“. Ova manifestacija za poslednjih 16 godina postala je vodeća te vrste u regionu. Tradicionalno, više hiljada učesnika svih uzrasnih kategorija učestvuje u laganoj, rekrativnoj vožnji sa nekoliko osnovnih poruka: Biciklom do zdravlja\nU prostorijama Doma učenika “Patrijarh Pavle” u Beogradu održan je stručni seminar pod nazivom „Unapređenje znanja i informisanosti stručnjaka u sportu o antidoping pravilima - antidoping obrazovanje“, u organizaciji Sportskog saveza Beograda. Više od 80 prisutnih trenera, sportskih radnika, medicinskih stručnjaka i ostalih zainteresovanih, bilo je\nSvečano otvaranje Sportskih igara mladih za čitav region, zakazano je za sutra, u hali Spens, od 10 časova. Gradonačelnik Miloš Vučević i idejni tvorac SIM Zdravko Marić sezonu će proglasiti otvorenom. A fudbaleri Crvene zvezde, Vojvodine i Partizana dali su veliku podršku Dunav osiguranje Sportskim


SWMF – Najslađi pokloni za najslađe učesnike od kompanije Swisslion Takovo – GMinfo\nNa 11. Srpskom festivalu svetske muzike, nastupili su naši najmlađi sugrađani, mališani iz Predškolske ustanove „Sunce“. Na Trgu kneza Mihaila četvrtog dana festivala (22. april) održan je maskenbal, a pored njih nastupili su: Minja Subota, Leontina i Tijana Dapčević.\nManifestacijom „Put oko sveta kroz dvogled“, sa predškolcima „PU Sunce“ proputovali smo svetom!\nTim povodom, direktor festivala Slobodan Božović posetio je mališane PU „Sunce“ zahvalio im se na njihovom učešću kao i uloženom trudu što su svojim nastupom i originalniim kostimima ulepšali festival.\n– Četvrtog dana festivala na maskenbalu je učestvovalo oko stotinak predškolaca, budućih đaka prvaka iz PU „Sunce“. Zahvaljujemo se našim najmlađim sugrađanima koji su učestvovali na festivalskom maskenbalu, svim vaspitačicama i vaspitačima kao i direktorki PU „Sunce“. Veliku zahvalnost upućujemo i glavnoj menadžerki proizvodnje keksa i vafla, kompanije Swisslion Takovo, Oliveri Gaković. Ova kompanija danas je obradovala najmladje slatkišima iz svog bogatog asortimana. Svi oni su ulepšali festival, sa njima su snovi dobili krila. Zajedno rastemo sa festivalom – poručio je Slobodan Božović, direktor Srpskog festivala svetske muzike.\nMaja Milović, zamenica direktora PU „Sunce“ ističe da je saradnja sa Srpskim festivalom svetske muzike na veoma zavidnom nivou i da će sa velikim zadovoljstvom nastaviti saradnju.\n– Ukoliko budu imali nekih novih ideja rado ćemo se odazvati, jer PU „Sunce“ je spremna na sve što je inovativno, na sve što je u skladu sa potrebama dece, njihovih roditelja i sugrađana. Mi smo uvek tu da sa zadovoljstvom budemo na usluzi, a naša deca će učestvovati jer je to svrha postojanja PU Sunce. Što se tiče organizatora Srpskog festivala svetske muzike uvek su tu da nam na vreme kažu šta je to što se od nas očekuje na festivalu, veoma lako se dogovorimo, i zato hvala im na tome. Ove godine smo iskoristili prisustvo dece sa teritorije grada i popodnevnih predškolaca, pa smo decu koja su do sada manje učestvovala stavili u prvi plan. Moram da istaknem da je u svemu ovome Gorica Tepšić dala svoj veliki doprinos. Što se tiče kompanije Swisslion Takovo i sa njima imamo divnu saradnju, donatorstvo koje oni daju je i za druge dane, kao i u toku Dečje nedelje. Često su tu da nam izadju u susret kada tražimo neka dontarska sredstva, ne u vidu novca, već u vidu nekih donacija. Ovim putem im se zahvaljujem u ime dece, njihovih roditelja i vaspitača PU Sunce. Još jednom jedno veliko hvala Srpskom festivalu svetske muzike i kompaniji Swisslion Takovo – istakla je Maja Milović.


Tamni baloni podsjetili na 7.000 nestalih osoba u BiH Visokoin.com\nTamni baloni podsjetili na 7.000 nestalih osoba u BiH\nNa Međunarodni dan nestalih, volonteri Crvenog krsta podijelili su u BiH hiljade tamnih balona s natpisom “Gdje je?” i tako podsjetili na težak teret neizvjesnosti koji porodice nestalih osoba prati kroz život, a noseći balone građani su izrazili solidarnost sa njima simbolično preuzimajući dio njihovog tereta.\nŠef delegacije Međunarodnog komiteta Crvenog krsta (MKCK) u Sarajevu Željko Filipović naglasio je tim povodom za novinare da se u BiH još traga za oko 7.000 osoba, nestalih uslijed proteklog rata.\n“Već više od 20 godina, njihove porodice žive u neizvjesnosti, ne znajući za sudbinu svojih najmilijih niti gdje se oni nalaze. Ti ljudi se svaki dan bude s nadom da će dobiti informaciju o nestalim. Danas podsjećamo javnost na njihove potrebe, a vlasti na preuzete obaveze”, poručio je.\nPodsjetio je da, po međunarodnom i domaćem pravu, porodice imaju pravo znati šta se desilo sa njihovim nestalim članovima, a vlasti imaju obavezu da ih podrže i pruže im odgovore. Poziva i na stvaranje fonda za porodice nestalih, iz kojeg bi mogli uživati sva prava koja im pripadaju.\nResorna državna ministrica Semiha Borovac podsjetila je da je obilježavanje Međunarodnog dana nestalih osoba prvenstveno prilika za obraćanje porodicama nestalih i potvrdu posvećenosti procesu traganja i identifikacije nestalih osoba.\nTraganje za nestalim okatakterizirala je kao prvorazredno pitanje ljudskih prava, civilizacijsku i moralnu obavezu svakog pojedinca u društvu i svih nivoa vlasti.\n“Zato ponovo pozivam sve koji imaju informacije o nestalim osobama da ih objelodane i tako daju lični doprinos najhumanijoj poslijeratnoj misiji u ovoj regiji, a koja treba osigurati vraćanje hiljada imena i prezimena žrtvama ratnih zločina i njihov dostojanstven ukop”, naglasila je.\nIstaknula je doprinos Međunarodne komisije za nestale osobe, posebno podršku pri izradi zakonodavstva, te korištenje DNK analize koja ne ostavlja prostor za nejasnoće ili manipulacije.\nPodsjetila je i to da je Ministarstvo provelo niz aktivnosti u stvaranju preduslova za brže rješavanje pitanja nestalih osoba.\n“Vijeće ministara zaključilo je sporazum sa Srbijom i Hrvatskom kojim se pospješuje proces traganja za nestalim, a uskoro bi takav sporazum trebalo da bude potpisan i s Crnom Gorom”, istaknula je.\nŠef programa ICMP-a za zapadni Balkan Matthew Holliday ističe da je BiH među liderima u traganju, pronalasku i identificiranju nestalih osoba, te da veliki broj porodica širom svijeta ima priliku iskoristiti ta iskustva i naučene lekcije.\nPo njegovim riječima vlade države ovog regiona su dosta adekvatno odgovorile na taj izazov što, kako je kazao, pokazuje podatak od oko 70 posto pronađenih osoba. Međutim, mora se, kaže, misliti na hiljade ljudi koji još traže svoje nestale u ovom dijelu Balkana.\nMeđunarodni dan nestalih obilježen je širom države brojnim inicijativama udruženja porodica, a obilježavanje u Sarajevu organizirali su MKCK i Međunarodna komisija za nestale osobe (ICMP).


05.09.2018 11:40 | Srna\nBanjaluka - Član Predsjedništva BiH iz Republike Srpske Mladen Ivanić rekao je da, što se njega tiče, uopšte nije nezadovoljan što šef diplomatije samoproglašenog Kosova Bedžet Pacoli nije došao u Banjaluku na neformalni sastanak ministara inostranih poslova Procesa za saradnju u jugoistočnoj Evropi /SEECP/.\nOn je rekao da zemlja domaćin ima obavezu da pozove sve koji su članovi CEECP-a, podsjetivši da je Priština od 2014. godine članica ovog procesa uz saglasnost svih.\n“Mislim da su dva poznanika predsjednik Republike Srpske Milorad Dodik i Bedžet Pacoli napravili jednu predstavu”, smatra Ivanić.\nOn je rekao novinarima u Banjaluci da mu je drago da se jedan ovakav skup održava u Banjaluci i da taj grad, kako kaže, polako, kao nikad ranije, postaje mjesto gdje se okupljaju ministri.\nKomentarišući mogućnost da Predsjedništvo BiH u septembru donese odluku u vezi sa održavanjem vojne vježbe NATO-a na Manjači, Ivanić je rekao da treba sačekati da se vidi da li će uopšte biti takvog prijedloga.\n“Sve dok ne bude prijedloga ne mogu o tome da govorim”, naveo je Ivanić.


Srbija poražena na kraju kvalifikacija od Austrije! | Meridian Sport\nNaslovna Fudbal Srbija poražena na kraju kvalifikacija od Austrije!\nSrbija / Twitter\nNije Srbija ni prije utakmice sa Austrijom imala šanse da izbori plasman na Evropsko prvenstvo. Kao posljedica odsustva takmičarskog naboja zabilježen je poraz na kraju kvalifikacija od Austrije sa 1:0.\nAustrija je i u prvom meču bila bolja identičnim rezultatom, ali su “orlice” htjele da im se revanširaju. Izašla je Srbija vrlo ofanzivno u formaciji 4-2-1-3 gdje je ulogu plejmejkera imala sjajna Jelena Čanković.\nIstina je da Austrija nije bila bolji rival od fudbalerki Srbije reprezentacije što pokazuje i statistika (3:3 u šutevima na gol), ali je iskoristila šanse. Vjerovatno je ona najbolja bila u 80. minutu kada je Nikola Bila postigla gol.\nNije srpska reprezentacija posle toga imala snage da stigne do izjednačenja, mada ni to ne bi promijenilo stanje na tabeli osim što bi ostavilo nešto bolji utisak.\nDakle, situacija u našoj grupi je jasna. Francuska ide sigurno na Evropsko prvenstvo sa prve pozicije, dok će Austrija u baraž. Srbija je ostala na trećem mjestu sa 12 bodova i tačno sedam manje od večerašnjih protivnica…\nPrethodni tekstTebas je potvrdio da postoji mogućnost da se navijači vrate na stadione!\nSljedeći tekstOdložen meč između Metaloplastike i Novog Pazara!\nMarko 2 Decembra, 2020 At 09:53\nOvo mi nikako nije sport za zene\nOlga Danilović se plasirala u 2 kolo na WTA turniru u Lionu\nTenis Marija Bakić - 4 Marta, 2021 0\nSiti želi trijumf u mančesterskom derbiju, a Meridian poklanja NAJJAČU kvotu na ”kec” – 1.65!\nBarselona se oglasila posle upada policije: Poštovanje u postupku\nAtletik Bilbao pregazio Alaves (4:0)\nLuka Milosevic - 23 Novembra, 2020 0


Novi tim za novu „duplu krunu" | Partizan iznad svih\nNovi tim za novu „duplu krunu"\n– Glavni cilj nam je da osvojimo „duplu krunu“, da odbranimo trofeje u Prvenstvu i Kupu Srbije. Utakmice u Regionalnoj ligi, pre svega teška gostovanja, će biti izuzetno bitna da naši prvotimci steknu iskustva. Što se Lige šampiona tiče, ambicija i želja svih nas je da osvojimo pobednički trofej, ali jasno je da to u ovom trenutku nije realno ostvarivo. I evropski mečevi, dueli sa vrhunskim timovima i vaterpolistima će našim igračima biti izuzetno korisni za sazrevanje. Po kvalitetu na papiru sada ne možemo da budemo kompetitivni sa najboljim ekipama Evrope.\nPovezani clanci: Božinov: Potpisao sam novi dvogodišnji ugovor sa Partizanom Marko Jovanović otvorio dušu: Nisam ovo zaslužio od Partizana Radović zadužio Partizanovu desetku Todorić: Cvetković, Marinković, Vrabac, Andrić i Koprivica ostaju, Avramović i Stevanović na listi ž Zoran Milenković novi trener Vaterpolo kluba Partizan NASTAVLJA SE RENOVIRANJE EKIPE: Partizan želi tandem Borca Od srede novi potpisi u Partizanu Pomoć Radosavu, ovacije Vujasinoviću Prozivka za novu sezonu/ FOTO / 08.06.2016 Uroš Damnjanović se vraća u Partizan: Miloš Perišić ide na kaljenje


Advokati povećali TARIFU - Ozon Media\nUpravni odbor AKS doneo je na sednici 10. aprila Odluku o izmeni tarifnog broja 13 Tarife o nagradama i naknadama troškova za rad advokata, pošto visina nagrade nije menjana u parničnim sporovima od 2012., a uslovi poslovanja od tada do 2021. su se izmenili, navodi Komora na sajtu.\n“Polazeći od činjenice da su uslovi poslovanja u periodu od 2012. do 2021. godine izmenjeni, doneta je Odluka da se tarifni broj 13 izmeni tako što će se nagrada za vrednost spora do 15.000 poena brisati, a utvrditi da je najniža nagrada sada utvrđena u visini kao za sporove čija je vrednost 25.000 poena i ova nagrada iznosi 300 poena”, navodi se u odluci.\nOdržano suđenje sa pristupom advokata u trajanju do sat vremena, koštaće 10.500 dinara, a svaki dodatni sat još 1.500.\nTabelarni pregled Tarifnog broja 13 objavljen je na sajtu komore. Sporovi male vrednosti su oni koji se odnose na naknade manje štete ili naknade pretrpljenih duševnih bolova i straha usled nanošenja lakših telesnih povreda. Tu spadaju i tužbe za poništaj ugovora sa bankama u delu troškova obrade kredita, tužbe zbog naplate većeg iznosa naplate vrtića i drugi sporovi koji se trenutno u Srbiji vode u velikom broju.


admin – Stranica 20 – Portal za sve nacije i sve generacije\n21 dan ago\tVijesti 0\nPod sloganom “Dosta više – Dolina traži rešenje”, Organizacija ratnih veterana UČPMB, uz podršku albanskih političkih subjekata i Saveta Islamske zajednice, koji deluju u Bujanovcu i Preševu, 28. novembra organizovaće proteste u Preševu. Albanci sa juga Srbije Dan proslave albanske nacionalne zastave obeležavaju 28. novembra godinama unazad, a ove godine ...\nPreduslov očuvanja srpske baštine jeste da se Srbija apsolutno nikad u formalno pravnom smislu ne odrekne srpske tapije nad kosovskom zemljom jer bi se onda desilo da srpski spomenici pre ili kasnije postanu kosovski, a uloga Uneska bi bila da samo verifikuje dato stanje, rekao je u razgovoru za Kosovo ...\nKada se otvori kutija bombonjere, primetno je da su čokoladne bombone poređane u obliku mape “velike Albanije”, navode mediji. Veliki broj trgovinskih lanaca u Srbiji u svojoj ponudi ima “Kamila” bombonjere, na čijoj deklaraciji je jasno istaknuto da je “uvoz sa Kosova”, čime se krši Ustav Srbije, gde u preambuli ...\nNapadač Crvene zvezde, Ričmond Boaći, bio je specijalni gost kafane „Pavle Korčagin“, posle odluke Gane da povuče priznanje Kosova. Podsetimo, Gana je 16. država koja je povukla priznanje Kosova, a do kraja godine je najavljeno da će biti još ovakvih povlačenja. Posle ove odluke, Boaći je bio deo akcije poznate ...\nAlbanci sve otvorenije rade na stvaranju Velike Albanije, a budući premijer Kosova i lider Samoopredeljenja Aljbin Kurti otvoreno je i pre polaganja zakletve pokazao želju za proširenjem svoje teritorije! On je u svojoj izjavi u Tuzima, a u poverljivom razgovoru sa albanskim političarima iz Crne Gore govorio o tome, da ...\n22 dana ago\tVijesti 0\nZanimljiva priča Strašno prokletstvo prati karađorđeviće, od Karađorđa pa do sada. Mnogi će sad pomisliti da je ovo još jedna od priča o izgnanstvu srpske karaljevske porodice iz zemlje nakon Drugog svetskog rata, ali ne ovde je reč o nečem većem! Ima li bilo šta veće od toga da ti ne daju da ...\nPredsednik Srbije Aleksandar Vučić imao je izuzetno napornu radnu nedelju. Predsednik Srbije Aleksandar Vučić imao je izuzetno napornu radnu nedelju tokom koje se susreo sa mnogim visokim zvaničnicima moćnih zemalja sveta, a govorio je i na sednici UNESKO. Na zvaničnoj Instagram stranici predsednika Srbije našao se kratak video zapis o ...\nŠapić je prvi opozicionar koji je takvu odluku doneo, pa će osim na lokalnim izborima učestvovati i na parlamentarnim Lider Srpskog patriotskog saveza Aleksandar Šapić odlučio je da izađe na vanredne parlamentarne izbore koji će biti održani na proleće naredne godine. Šapić je tako prvi opozicionar koji je takvu odluku doneo, pa ...\nO ovom susretu Tači je obavestio na svom Fejsbuk profilu Predsednik privremenih prištinski institucija, Hašim Tači, sastao se danas u Tirani sa albanskim premijerom Edijem Ramom sa kojim je, kako je naveo, razgovarao o narednim potezima u međunarodnim događajima. – Tokom boravka u Tirani sastao sam se i s premijerom Edijem Ramom, s ...\nNemački parlamentarac Aleksander Noj saglasio se sa izjavom predsednika Francuske Emanuela Makrona o krizi NATO saveza, dodavši da je raspad tog pakta za njega dobrodošao. “Sjedinjene Američke Države, zajedno sa Turskom, kopaju grob NATO-u, usled toga što ga eksploatišu isključivo u svoju korist”, rekao je predstavnik Leve stranke Aleksander Noj. ...\nPage 20 of 1.047« First...10«1819202122\t»\t304050...Last »\nAU! Marija Šerifović u BIKINIJU! Ovo niste videli do sada (FOTO)


28.05.2020 / 09:24 Politika - Član Predsjedništva BiH\nČlan Predsjedništva BiH Milorad Dodik istakao je da se Crna Gora neće stabilizovati sve dok na demokratski način ne riješi pitanje Srba u toj zemlji - od prava na jezik, do svih ostalih prava koja jednom narodu pripadaju.\n- Negiranje srpskog identiteta u Crnoj Gori je negiranje same Crne Gore. Otimanje hramova Srpske pravoslavne crkve i hapšenje crkvenih velikodostojnika sigurno nije način da se Crna Gora legitimiše kao demokratska država - naglasio je Dodik.\nOn je ocijenio da bi vlast u Crnoj Gori trebalo da prestane da plaši svoje građane kako neko ima nešto protiv crnogorske državnosti.\n- Tu mislim na sijanje straha od Srbije. Svako dobronamjeran može da vidi da je Srbija više nego korektna, ma kako nepotrebne i štetne odluke donosi Podgorica - rekao je Dodik za Srpskainfo.\nSrpski član Predsjedništva BiH naglasio je da se događaji u Crnoj Gori budno prate u Republici Srpskoj, posebno otkako je usvojen sporni Zakon o slobodi veroispovjesti, ali ne misli da unutrašnji problemi Crne Gore mogu da utiču na pitanja u Srpskoj i BiH.


Opština Bečej se pridružila velikoj međunarodnoj ekološkoj akciji „Posadi svoj hlad“, zahvaljujući inicijativi koja je pokrenuta na društvenim mrežama i odazivom velikog broja naših meštana. Devetog aprila u celoj Srbiji organizovana je javna podela 30.000 sadnica, od kojih je 100 pripala opštini Bečej. Sadnice su obezbeđene uz pomoć društveno odgovornih kompanija koje žele da ozelene gradove i sela gde živimo, i kojima je bitno zdravlje građana.\nPreko Kancelarije za mlade opštine Bečej, projektu „Posadi svoj hlad” priključili su se i članovi grupe „Mladi za naše selo” iz Bačkog Petrovog Sela, koji su u okviru radne akcije zasadili 50 dvogodišnjih sadnica belih jasenova, na lokalnom Vašarištu.\nUčesnicima ove akcije je veoma važno da žive u ekološki zelenijoj i zdravijoj sredini, pa su zbog toga rado učestvovali u ovom projektu, kako bi, po njihovim rečima, ulepšali svoje selo.\nAkcija „Posadi svoj hlad” nije samo ekološka akcija usmerena ka borbi protiv klimatskih promena, već je akcija koja ima zdravstvenu funkciju jer je svako drvo jedinstveni zeleni respirator. Nakon podele 60.000 sadnica tokom prolećne i jesenje akcije, dalji planovi su da se u narednim godinama podeli još 300.000 sadnica građanima, da bi na taj način stvorili što zdravije gradove i sela, i što čistiji vazduh za sve nas.


Dodik o slučaju Kovića: Pokušaj dizanja međunacionalnih tenzija - mojKontakt portal - Radio Televizija Kontakt\nDodik o slučaju Kovića: Pokušaj dizanja međunacionalnih tenzija\nSrpski član Predsjedništva BiH Milorad Dodik izjavio je Srni da zabrana ulaska univerzitetskom profesoru Milošu Koviću u BiH predstavlja atak na Republiku Srpsku i srpski narod, kao i klasični pokušaj dizanja međunacionalnih tenzija.\nDodik je naglasio da „muslimansko političko Sarajevo pravljenjem nekih, samo njima znanih, spiskova navodno sumnjivih ljudi koji predstavljaju opasnost po bezbjednost žele da stvore osjećaj nesigurnosti na graničnim prelazima u Republici Srpskoj“.\nDodik je podsjetio da su u BiH slobodno ulazili borci sa stranih ratišta, dobijali pasoše i državljanstva BiH, a sa druge strane univerzitetski profesor za političko Sarajevo predstavlja, kako kažu, prijetnju po bezbjednost.\n-Ovo je skandalozno i sramotno i još je jedna potvrda da bez obzira koliko se trudili da razgovaramo i počnemo da vodimo normalan život, druga strana to uporno odbija i čini sve da BiH učini nemogućom zemljom. Republika Srpska i ja lično nećemo odsutati dok ne dobijemo zvanični odgovor na pitanje čija je to odluka. BiH je sastavljena od dva entiteta i tri naroda i ne može niko ništa da uradi na štetu bilo koga -rekao je Dodik.\nOn je ponovio da neće dozvoliti da se ruši ustavni poredak u BiH i da muslimansko političko Sarajevo nameće svoju volju i svoju viziju BiH u kojoj su druga dva naroda potlačena.\nGranična policija BiH na graničnom prelazu Vardište juče nije dozvolila profesoru Koviću da uđe u BiH, uz obrazloženje da „predstavlja opasnost po bezbjednost BiH“.\nKović je profesor na Odjeljenju za istoriju Filozofskog fakulteta u Beogradu i već 13 godina je gostujući profesor Univerziteta u Istočnom Sarajevu, javlja Srna.\nZbog velikog interesovanja: Produžen konkurs za idejno rješenje centralnog spomen-obilježja\nStarica poginula u požaru u kući u Krivaji kod Prijedora


Poljska diže uzbunu zbog „nove Ruske imperije“ - Sputnjik Srbija\n14:00 19 Jun 2021\n15:40 11.09.2020 (osveženo 16:26 11.09.2020) Preuzmite kraći link\n„Upravo je Belorusija ključna za evropsku bezbednost. Ako Rusi u potpunosti uključe ovu zemlju u svoj sistem, suočićemo se sa novim oblikom ruske imperije na našoj granici“, rekao je profesor Poljskom radiju 24.\nGrohmaljski je objasnio da je, nakon raspada SSSR-a, glavni element stabilnosti na postsovjetskom prostoru bilo formiranje suverenih država. Međutim, Rusija je poznata po tome da se nalazi u „stalnoj ekspanziji“, tvrdi profesor.\nOn smatra da je Kalinjingrad „važan element ruskog političkog gledišta“. Poljska i baltičke države, po mišljenju Grohmaljskog, nalaze se u sve većoj opasnosti.\nNešto ranije portparol Kremlja Dmitrij Peskov rekao je da tema ujedinjenja Rusije i Belorusije nije aktuelna, niti će se o njoj razgovarati na sastanku beloruskog lidera Aleksandra Lukašenka i ruskog predsednika Vladimira Putina u ponedeljak u Sočiju.


Za omasovljenje poljoprivredne proizvodnje u RS izdvojeno 2,2 miliona KM - Agro TV\nPočetna Vesti Za omasovljenje poljoprivredne proizvodnje u RS izdvojeno 2,2 miliona KM\nZa omasovljenje poljoprivredne proizvodnje u RS izdvojeno 2,2 miliona KM\nU cilju ublažavanja negativnih posledica širenja virusa korona, Ministarstvo poljoprivrede, šumarstva i vodoprivrede Republike Srpske preusmerilo je 2,2 miliona KM kreditnih sredstava tekućeg IFAD Projekta unapređenja konkurentnosti u ruralnim područjima da bi se podstaklo omasovljenje poljoprivredne proizvodnje.\nCilj donesene mere je uspostavljanje prehrambene bezbednosti širom Republike Srpske putem podele semenskih paketa za potrebe malih poljoprivrednih gazdinstava. MPŠV RS će finansirati ceo iznos paketa kako bi se podstakla proizvodnja što većih količina poljoprivrednih proizvoda za vlastite potrebe.\nPaketi podrške sadrže đubrivo, semena i semenski materijal osnovnih povrtarskih kultura, što je dovoljno za zasnivanje proizvodnje na pola dunuma poljoprivrednog zemljišta. Merom podele besplatnih paketa u vrednosti od 252,00 KM planirano je da se obuhvati 9.000 malih poljoprivrednih gazdinstava.\nOpštinske službe će u saradnji sa republičkom savetodavnom službom biti uključene u izbor korisnika i organizaciju same distribucije semenskih paketa.


Tanjug 22. februara 2020. 14:35\nTEHERAN – Iranski zdravstveni zvaničnici obznanili su danas petu smrt prouzrokovanu korona virusom koji se pojavio u Kini i saopštili da je osoba koja je preminula bila među 10 novih potvrđenih slučajeva tog oboljenja u Iranu.\nLjudi se leče od virusa u najmanje četiri grada, uključujući glavni grad Teheran, gde u nekim apotekama već ponestaju maske i sredstva za čišćenje. Ostali gradovi su Kom, Arak i Rašt, javlja AP.\nPortparol ministarstva zdravlja Kijanoš Đahanpor dao je danas najnovije podatke na državnoj TV, ali nije precizirao kada je peta osoba umrla. Dvoje ljudi umrlo je ranije u petak, a dva smrtna slučaja prijavljena su ranije ove nedelje.\nNajveći broj slučajeva virusa i dalje je Kini, gde se virus pojavio krajem prošle godine, a do sada je obolelo 76.288 ljudi, dok je 2.345 osoba preminulo, saopštile su zdravstvene vlasti te zemlje.\nKrvokpić: Tehnička vlada da proglasi dan žalosti


Bošković: Zakon iskorišten za krstaški rat protiv Crne Gore — Radio Velkaton : Radio Velkaton\n18. Februara. 2020. Region\nCrnogorski ministar odbrane Predrag Bošković kazao je da je Zakon o slobodi vjeroispovijesti iskorišten da se protiv Crne Gore povede krstaški rat, a protestne litije, kako je rekao, nemaju nikakve veze sa zakonom, već je namjera da se Crna Gora predstavi kao srpska država, kojoj bi se poništila nezavisnost izglasana na referendumu 2006. godine.\nTu tvrdnju Bošković temelji na, kako je rekao, ikonografiji koja se može vidjeti na protestnim litijama, ali i iscrtavanju srpskih motiva širom Crne Gore, prenosi portal RTCG.\nPrema njegovim riječima, zakon o slobodi vjeroispovesti ima za cilj da se Crna Gora vrati u srednji vijek, dok odnose sa Srbijom, nakon svih dešavanja, ocjenjuje kao najlošijim od obnove nezavisnosti.\n„Protesti nemaju veze sa zakonom, jer da je tako, zakon bi se primjenio, pa bi vidjeli da li on ugrožava bilo čija prava. Vidimo da to nije slučaj. Vidimo ikonografiju na skupovima, vidimo kako se označava teritorija Crne Gore kao srpske države, vidimo crtanje srpskih motiva“, rekao je Bošković.\nOn dodaje da ne postoji sila koja Crnu Goru može da preobrati u teokratsku državu i ističe da je Demokratski front (DF) „prevaziđena politička organizacija“ u Crnoj Gori, a Srpska pravoslavna crkva (SPC) jedini subjekt koji je mogao da generiše prosrpski korpus.\nZbog toga su poruke koje u posljednje vrijeme stižu iz Beograda o pomoći srpskom narodu i SPC, tvrdi Bošković, dodatak priči da se što više građana na popisu stanovništva u Crnoj Gori 2021. godine izjasni kao Srbi.\n„Crna Gora je država svih njenih građana, bez obzira na to kako se izjašnjavaju i niko ne može da spriječi put Crne Gore ka modernoj evropskoj državi“, rekao je Bošković.\nOn ocjenjuje i da su sva dešavanja na ovim prostorima „uigrana“, jer je Balkan „kroz historiju bio mjesto gdje su se sukobljavale mnoge civiliazcije“.\n„Kad je u pitanju ova matrica, nema sumnje da je ona inicirana i obrazovana shodno onome što je Rusija uradila u Ukrajini, Gruziji, Moldaviji. Sve kreće frontalno iz više centara kad su tabloidi i portali u pitanju“, rekao je Bošković i dodao da se ne plaši da bi mogao da se ponovi scenario iz 90-ih jer su „demokratski kapaciteti država na Balkanu veći nego 90-ih“.


srbijasport.net - Vesti - Prva liga Srbije - Fudbaleri Zlatibora igraju kod kuće posle 89 dana\nSreda, 15.07.2020 09:36\nFudbaleri Zlatibora odigraće meč na domaćem terenu na Švajcariji posle tri meseca pauze zbog pandemije korona virusa. U petak od 17:30č dočekaće Trajal iz Kruševca u 28. kolu Prve lige Srbije, a pobedom bi došli na korak od plasmana u Superligu.\nPosle pobede protiv Žarkova u prvom meču nakon pauze, na Zlatibor dolazi ekipa koja se nalazi na 13. mestu sa 27 bodova i bez takmičarskog imperativa. Ekipa Predraga Ristanovića ima 45 bodova i na trećem je mestu iza Grafičara i Metalca, i ima po bod više od Kolubare i Bačke.\nU jesenjem delu prvenstva, Zlatibor je pobedio u Kruševcu rezultatom 2:1, a strelci su bili Nedeljković i Stojanović. Poslednji meč na domaćem terenu čajetinski tim je odigrao 7. marta kada je pobedio Sinđelić rezultatom 4:2.\nNa meču 28. kola Prve lige Srbije dozvoljeno je prisustvo publike, ali uz preporuku poštovanja socijalne distance na tribinama.\nDa podsetimo, Fudbalski savez Srbije tokom izazvane pauze odlučio da se Superliga od naredne sezone proširi na 20 klubova, pa će se iz Prve lige promovisati četiri ekipe. Novosadski Kabel ne može ući u viši rang jer je sa Smederevom 1924 kažnjen zbog nameštanja utakmice.\nPrva liga Srbije Muškarci Prva liga Srbije Zlatibor Trayal Srbija Zlatiborski okrug Čajetina


RADIO-XXL – Melanija Tramp\nMelanija Tramp je u Filadelfiji stavila akcenat i na svoju imigrantsku priču, podsetivši da je odrasla u rodnoj Sloveniji, ali i naglasivši da je za nju “Amerika bila pojam za slobodu i mogućnosti”\nSupruga republikanskog kandidata za predsednika SAD Donalda Trampa, Melanija Tramp, prvi put se obratila glasačima na sopstvenom predizbornom skupu otkako je počela kampanja, poručivši da će se, ako postane prva dama, fokusirati na borbu protiv pretnji na internetu, javlja AP.\nOna je, na skupu u četvrtak uveče u predgrađu Filadelfije, istakla da je to deo njenog zalaganja za žene i decu, primetivši da je “američka kultura postala isuviše gruba, pogotovu u pogledu dece i tinejdžera”.\nizbori usa/melania tramp\nKako je naglasila, apsolutno je neprihvatljivo da deca budu anonimno ismevana, zastrašivana i napadana putem interneta. Američka agencija konstatuje da se ciljevi Melanije Tramp kose sa dugom istorijom njenog supruga kad je reč o korišćenju Tvitera za vređanje ljudi.\nMelanija Tramp je u Filadelfiji stavila akcenat i na svoju imigrantsku priču, podsetivši da je odrasla u rodnoj Sloveniji, ali i naglasivši da je za nju “Amerika bila pojam za slobodu i mogućnosti”.\nOna je opisala svoju odluku da se preseli u SAD i konačno dobije državljanstvo kao “najveću privilegiju na svetu”. Trampovu je predstavila supruga Trampovog kandidata za potpredsednika SAD Karen Pens, koja ju je opisala kao “divnu” i “snažnu”, izrazivši uverenje da će “Amerika Melaniju zavoleti, baš kao što ona voli američki narod”.\nAFP prenosi da je Melanija Tramp, za koju navodi da bi, posle dva veka, mogla da postane prva američka dama koja je rođena u inostranstvu, na sinoćnom skupu u predgrađu Filadelfije za svog supruga rekla kako “on svakako zna kako da prodrma stvari”, govoreći o njegovoj žustroj kampanji.\nTrampova treća supruga je, takođe, istakla da se njen suprug bori za poboljšanje života radnika, roditelja i dece.\n– Moramo pobediti 8. novembra i moramo se ujediniti kao Amerikanci. Moramo se jedni prema drugima ponašati s poštovanjem i ljubaznošću čak i kada se ne slažemo – zaključila je Melanija Tramp, prenosi Rojters.


Šamar dostojanstvu Pančevaca | Pančevac\nŠamar dostojanstvu Pančevaca\n14.11.2014 16:30·0 komentaraPregleda: 178\nProglašenje Majkla Devenporta, predstavnika Evropske unije u Srbiji, za počasnog građanina Pančeva bilo je povod da Pokret „Dveri” održi dva protestna skupa. Prvi je bio u petak, 7. novembra, ispred Gradske uprave, a drugi sutradan ispred Kulturnog centra, u čijoj sali se održavala svečanost povodom 8. novembra, praznika grada.\n– Danas je jedan od najsramnijih dana u našoj istoriji, pošto su LSV, DS, SNS i LDP zajednički izglasali da Majkl Devenport bude počasni građanin Pančeva. Svi znamo da je 1999. godine naš grad doživeo razaranja, da su neki naši sugrađani pritom i poginuli, i smatramo da je sramota da on, kao predstavnik organizacije koja je učestvovala u bombardovanju i koji nikad nije rekao da je to bila greška, bude počasni građanin i tu počast deli, recimo, sa Đorđem Vajfertom. Tu smo da pokažemo da ima građana Pančeva koji se ne slažu s tim, kao i da će, kada se „Dveri” budu pitale, pomenuto priznanje biti oduzeto – rekao je tom prilikom Milutin Ilić, član pančevačkog povereništva te stranke.


Uticaj psihološke podrške zaposlenih na biznis - Assert\nUticaj psihološke podrške zaposlenih na biznis\nPitate se šta su poslodavci učinili u prethodnih par meseci da se zaposleni osećaju sigurno i motivisano?\nU toku vanrednog stanja usled pandemije, Assert International je sproveo istraživanje, u dve faze, u kom je ispitan stepen zadovoljstva zaposlenih preduzetim merama poslodavaca. Jedna od ispitivanih mera je, pre svega, bila efikasnost psihološke podrške i razvoja. Rezultati istraživanja pokazuju da je 40,67% zaposlenih pokazalo visok nivo zadovoljstva navedenom merom u toku prve faze pandemije, a svega 4,17% u toku druge faze.\nNezadovoljstvo je dovelo do niskog nivoa motivacije i posvećenosti kod čak 74% zaposlenih, dok je 37,5% zaposlenih istaklo da je nezadovoljstvo dovelo do širenja negativne slike o poslodavcu.\nNa osnovu rezultata istraživanja Assert International, veliki broj poslodavaca je bio fokusiran na pružanje podrške svojim zaposlenima kroz uvođenje programa kako materijalne, tako i psihološke pomoći. Većina poslodavaca smatra da je pružanje psihološke podrške zaposlenima jedna od ključnih strategija unapređenja poslovanja. U skladu sa tim, u okviru kriznog menadžmenta, programi usmereni ka očuvanju psihološke dobrobiti, motivacije i produktivnosti zaposlenih su se pokazali kao najefikasniji. Ističe se da su navedeni programi procenjeni kao najefikasniji u oblastima IT, telekomunikacija i konsaltinga. Rezultati spomenutog istraživanja pokazuju da 40% kompanija, u navedenim oblastima poslovanja, ulaže u programe psihološke podrške i razvoja zaposlenih.\nNajzastupljeniji oblici psihološke podrške su najčešće online radionice, coaching sesije, psihoterapija i telefonski razgovori.\nJednu od najvažnijih uloga imaju direktni rukovodioci u implementaciji navedenih programa. U prvoj fazi istraživanja se pokazalo da se 40% rukovodilaca direktno usmeravalo ka savetodavnom radu sa zaposlenima sa ciljem efikasnijeg suočavanja sa novonastalim izazovima. Takođe, preko 50% nadređenih ističe da su svakodnevno pružali podršku zaposlenima u lakšem organizovanju radnih aktivnosti, kako bi zaposleni izbegli stresne situacije.\nRezultati prve faze pokazuju da je preko 90% zaposlenih izražavalo visok nivo zadovoljstva sa navedenim akcijama poslodavaca, te su isti zaposleni istovremeno pokazivali visok nivo motivacije za rad, kao i posvećenost u ostvarenju kompanijskih ciljeva i rezultata.\nMeđutim, u toku trećeg kvartala, se uočava značajan pad zadovoljstva podrškom rukovodilaca za 28,1%. Kako bi uticaj psiholoških programa bio održiv, postoji potreba za uvođenjem sistematskih programa podrške, coaching-a, psihoterapije itd.\nNeposredni rukovodioci imaju ključnu ulogu u okviru sistema podrške zaposlenima, bilo u toku krizne situacije ili tokom redovnih radnih okolnosti. Potrebno je da rukovodioci prolaze kroz najadekvatnije obuke za rukovodeće pozicije, obuke koje će pružiti dodatno usavršavanje i razvoj u polju pružanja psihološke podrške.\nMeta-analiza globalnih i lokalnih studija ukazuje na mnogobrojne pozitivne efekte programa psihološke podrške zaposlenima:\nPovećana efikasnost u radu (kod 64% zaposlenih)\nStvaranje sigurne atmosfere u kompaniji\nIdentifikovanje zaposlenih sa kompanijom\nRedukcija stresa na radnom mestu\nRedukcija izostanaka, bolovanja i stope fluktuacije (kod 50% zaposlenih)\nPostavlja se pitanje: Da li su svi programi psihološke podrške jednako kvalitetni?\nNije svaki program psihološke podrške jednako efikasan u maksimizaciji osećanja dobrobiti. Od krucijalne važnosti je da se uzmu u obzir svi aspekti poslovanja kompanije – resursi kompanije, organizaciona kultura i potrebe kako kompanije, tako i zaposlenih, i da se u skladu sa njima kreiraju specifikovani programi psihološke podrške.


PREKOR BLAGOG UKUSA\nS kakvim porukama su predstavnici Stejt Dipartmenta ovih dana stigli na Kosovo i kako je ko te poruke protumacio\nVec nekoliko dana u centru paznje kosovske, jugoslovenske i sire balkanske javnosti nalazi se poseta Kosovu dvojice americkoh izaslanika - Kristofera Hila, savetnika predsednika Klintona za bivsu Jugoslaviju, i Dzejmsa Rubina, pomocnika drzavnog sekretara i portparola Stejt Dipartmenta, i njihovi razgovori vodjeni sa akterima uzavrele kosovske politicke scene.\nRazgovori su nesumljivo bili zanimljivi, ponajvise zbog toga sto su sa raznih strana stizala upozorenja da se politicka situacija na Kosovu - zbog niza neresenih ili pogresno resavanih problema - priblizila tacki klucanja. Opomenama iz pojedinih evropskih centara, ali i iz Vasingtona i Moskve, koje nisu isle dalje od "izrazavanja zabrinutosti" zbog onoga sto se tamo dogadja, nisu dale gotovo nikakve rezultate. Glavni akteri kosovske krize i dalje su obavljali svoje mutne poslove, optuzujuci se uzajamno.\nKad se vatra nedopustivo priblizila opasnom fitilju, emisari iz Vasingtona i Brisela su pohrlili na Kosovo. Americki izaslanici se nisu dvoumili s kim treba da razgovaraju o kljucnom problemu. Ostalo je, ipak, nejasno da li je Rubin razgovarao i sa pomalo zaboravljenim Ibrahimom Rugovom, zbog toga sto se SAD okrecu "meksoj" varijanti kosovske politike, sto bi bilo pozdravljeno, ili je to samo takticko upozoravanje Tacija da SAD imaju i rezervnog kandidata za kosovskog celnika.\nTrazenje pravog poteza\nNa Kosovo je stigao i nekadasnji generalni sekretar NATO-a i sadasnji visoki predstavnik Evropske unije za spoljnu politiku i bezbednost, Havijer Solana. Kako je izjavio novinarima, on je sa predstavnicima kosovskih Srba "diskutovao sta bi bio pravi potez koji treba uciniti da bi se Srbi ukljucili u rad privremenog administrativnog veca Kosova". U znatno pomirljivijem tonu nego sto je do sada cinio, on je srpskim sagovornicima predocio da ih u tom forumu "cekaju prazne stolice i da ih zauzmu kada za to budu spremni".\nU isto vreme, svakako ne slucajno, i Rusi su pojacali diplomatsku aktivnost za resavanje kosovske krize. Njihov ministar spoljnih poslova, Igor Ivanov, zatrazio je od svojih kolega iz sedam industrijski najrazvijenijih zemalja da se spreci "prelivanje kosovske napetosti na podrucje juzne Srbije". A ruski ambasador u UN, Sergej Lavrov, je civilne i vojne predstavnike medjunarodne zajednice na Kosovu optuzio da Rezoluciju UN o Kosovu primenjuju na nacin koji "jaca pozicije ekstrmista i separatista".\nDomace i strane medije, koji prate kosovska kretanja, najvise je u svemu tome interesovalo kakvo su upozorenje americki izaslanici na Kosovu preneli njihovom favoritu, Hasimu Taciju, koga su bezrezervnom politickom i vojnom podrskom pretvorili u glavnog aktera kosovske politicke scene. Agencijske vesti o razgovorima koji su drzani iza zatvorenih vrata i u kojima je glavnu rec imao Dejms Rubin, vrlo su sture. Ali i iz onoga sto je receno novinarima moze se zakljuciti da su Amerikanci svog militantnog prijatelja i saveznika ozbiljno upozorili, ali se ne bi reklo da su bili i kategoricni u zahtevu da se prekinu akcije kojesu sa Tacijevom precutnom saglasnoscu nesmetano izvodili pripadnici (ne)rasformirane OVK, zatiruci cak i tragove srpskog i drugog nealbanskog stanovnistav na vecem delu Kosova.\n"Dosao sam ovde", rekao je Rubin, "da prenesem snaznu poruku onima kojima smo pomogli da ne zelimo da nase poverenje bude zloupotrebljeno od ljudi koji ne zele da preuzmu rizike koje sa sobom nosi koegzistencija". Znatno je konkretniji bio kada je izrazavao zabrinutost SAD zbog nedostatka odgovornosti koju albanski politicki lideri snose za ono sto se desava na jugu Srbije. Naime, Rubin je domacine upozorio da ne ocekuju pomoc Zapada izvan granica Kosova, jer je takvo obecanje pre godinu dana nije dato i Albancima koji zive izvan Kosova.\nKada se te nedovoljno jasno definisane ocene i protivrecne izjave stave pod ostriju kriticku lupu, nije tesko izvesti zakljucak da su SAD i NATO, pored svih kritika upucenih i iz njihovih sredina - zadovoljni onim sto je do sada ucinjeno na Kosovu. Svako dalje sirenje tog problema, bez obzira ko bi ga inicirao, moglo da ima nesgledive posledice.\nVeliko je pitanje da li su toga svesni oni koji u ovom trenutku potpiruju kosovsku vatru. Ili, mozda, to cine zbog toga sto znaju koliko bi ona mogla da bude jaka.


Čaba Silađi u polufinalu na 50 prsno na Evropskom prvenstvu u Budimpešti! – GLAS SRBIJE\nSrpski plivač Čaba Silađi izborio je plasman u polufinale u disciplini 50 metara prsno na Evropskom prvenstvu u Budimpešti\nSilađi je u ukupnom plasmanu zauzeo je deveto mesto, a u trku je isplivao u vrmenu 27,27 sekundi.\nU popodnevnom delu programa predstoji mu velika borba za plasman u finale.\nU ženskoj konkurenciji u disciplini 100 slobodno u kvalifikacijama su učestvovale i dve srpske juniorke – Nina Stanisavljević je ponovo bila brža od „B“ olimpijske norme sa odličnih 55,69, što joj je donelo 31. mesto.\nTanja Popović je sa 56,60 stigla do 51. pozicije.\nSport, VestiČaba Silađi, Plivanje


25. 03. 2015. Poseta ministra Stefanovića PU u Pančevu\nMinistar unutrašnjih poslova Republike Srbije dr Nebojša Stefanović, tokom posete Policijskoj upravi u Pančevu, poručio je da će Ministarstvo u narednom periodu insistirati na radu policije u zajednici.\n"Hoćemo da policija bude više prisutna na ulicama, da pojačamo patrolne aktivnosti, sektorski način rada, da ljudi znaju svog policajca, a sve u cilju povećanja bezbednosti građana, snažne borbe protiv organizovanog kriminala, šverca i svih drugih vidova kriminala", rekao je Stefanović.\nMinistar je ukazao da je stanje bezbednosti na području Policijske uprave u Pančevu solidno i da su razbojništva i pljačke izazovi sa kojima se ova uprava suočava.\n"Dogovorili smo se da u narednim danima uključimo Žandarmeriju u aktivne mešovite patrole, posebno u mestima i u vreme kada je uočeno da ova krivična dela bivaju počinjena", najavio je ministar policije.\nUkazavši da je Nikola Popovac, nedavno postavljen na mesto načelnika ove policijske uprave, Stefanović je istakao da današnja poseta predstavlja vid podrške njegovom radu i da očekuje da će stanje bezbednosti biti poboljšano.\nPrema njegovim rečima, policija svaku kriminalnu aktivnost doživljava ozbiljno, jer, kako je objasnio, da bi se građani osećali bezbedno moraju da znaju da policija ozbiljno radi na rešavanju krivičnih dela koja ih najviše opterećuju i pogađaju.


Održana ulična akcija na Gradskom trgu u Bihaću –Dan braniteljica ljudskih prava | Krajina.BA\n„Pravedan tretman žene žrtve nasilja u sistemu zaštite – Pravo i potreba“\nU okviru kampanje 16. Dana aktivizma , na Dan braniteljice ljudskih prava 29.11. u Bihaću na Gradskom trgu aktivistkinje Glasa žene Bihać družile su se sa građanima i građanka Bihaća.\nTim povodom građani su se informirali o kampanji koja se provodi širom BiH – Pravedan tretman žena žrtava nasilja u sistemu zaštite – PRAVO I POTREBA.\nOrganizacija Glas žene Bihać u Unsko sanskom kanton je dio kamapanje koja je rezultat Inicijative predate u oktobru 2020. sa Prijedlogom teksta za izmjenu i dopunu Zakona o zaštiti od nasilja u porodici FBiH uvođenjem instituta “Osoba od povjerenja“.\nInicijativa je dobila podršku od Ministarstva pravde FBiH i,po riječima Federalnog ministra, biće razmatrana po hitnom postupku.\nOvu Inicijativu i kampanju provodi Centri ženski prava Zenica u suradnji sa sestrinskim organizacijama širom Bosne i Hercegovine.\nUvođenjem navedenog instituta kroz izmjene i dopune Zakona o zaštiti od nasilja u porodici FBiH žrtva bi imala pravo imati uz sebe osobu koja će joj dati snage da prijavi krivično djelo, da joj bude podrška prilikom komuniciranja sa bilo kojim organom u sistemu zaštite od nasilja u porodici, te da je osnaži da se efektivno uključi u sudski postupak, kroz svjedočenje, isticanje imovinskopravnog zahtjeva, izjavljivanje žalbe na presudu itd.\nIzmjenama i dopunama Zakona o zaštiti od nasilja u porodici FBiH kroz uvođenje instituta „osobe od povjerenja“ omogućile bi se konkretne mjere kojima bi se ojačao položaj žrtve nasilja u porodici, osiguravanjem da su njena prava i interesi dosljedno i adekvatno predstavljeni i uzeti u obzir u svim fazama i kroz sve institucionalne i vaninstitucionalne mehanizme zaštite.\nDostavljamo i link za kratki film na temu značenja osobe od povjerenja:\nPrethodni članakKB “dr. Irfan Ljubijankić” u Bihaću, Coca-Cola u BiH uručila vrijedne donaciju za njegu prijevremeno rođenih beba\nNaredni članakDžeko: Hitno se moramo probuditi\nUskoro procedura izrade idejnog rješenja za novi objekat Doma...\nVlada USK: Premijer Ružnić i ministar Hopovac primili delegaciju...


U ŽZH započinje distribucija markica\nZavod za zdravstveno osiguranje Županije Zapadnohercegovačke u ponedjeljak, 18 . prosinca 2017. godine, započinje distribuciju premija osiguranja - markica za 2018. godinu.\nMarkice će se distribuirati u Područnim uredima Zavoda za zdravstveno osiguranje ŽZH-a, prema mjestu prebivališta osiguranih osoba, do 30.ožujka 2018. godine.\nU redovitom roku predviđenom za distribuciju, točnije do 30.ožujka 2018. godine, uplata premije osiguranja za 2018. godinu vrši se isključivo kod ovlaštenih ustanova za obavljanje platnog prometa (banka, pošta) na broj depozitnog računa Zavoda 3060030000648268. Kako bi se osiguranicima izašlo u susret te u cilju povećanja učinkovitosti i kvalitete poslovanja, djelatnici Zavoda bit će raspoređeni na izdvojenim šalterima u poštanskim uredima HP d.o.o. Mostar (Ljubuški, Grude, Široki Brijeg, Posušje).\nOsiguranici koji premiju osiguranja uplaćuju jednim nalogom za više osiguranika, prilikom preuzimanja premije osiguranja (markice), pored naloga za plaćanje, Zavodu trebaju dostaviti i obrazac za uplatu premije sa popisom osiguranika za koje su uplatili premiju osiguranja. Popis treba sadržavati ime i prezime osobe za koju je uplaćena premija osiguranja te matični broj (JMB) osobe za koju je uplaćena premija osiguranja. Valjano popunjen platni nalog, uputu te obrazac za uplatu premije osiguranici mogu dobiti u Područnim uredima, a isti se mogu preuzeti i sa web stranice Zavoda.\nViše informacija osiguranici mogu dobiti u Područnim uredima Zavoda za zdravstveno osiguranje Županije Zapadnohercegovačke te na web stranici Zavoda www.zzozzh.com.\nNAPUTAK o načinu i postupku distribucije premije osiguranja za 2018. godinu\nPrivitak br. 1.\nUputa o načinu popunjavanja naloga za plaćanje vlastitih prihoda Zavoda za zdravstveno osiguranje Županije Zapadnohercegovačke\nObrazac za uplatu premije osiguranja – markica Zavoda za zdravstveno osiguranje ŽZH za 2018. godinu\nPrimjer popunjavanja naloga za osigurane osobe iz Širokog Brijega\nPrimjer popunjavanja naloga za osigurane osobe iz Ljubuškog\nPrimjer popunjavanja naloga za osigurane osobe iz Posušja\nPrimjer popunjavanja naloga za osigurane osobe iz Gruda


ŠOPING, PUTOVANJA I KO ZNA ŠTA JOŠ… Država domišljata u pridobijanju mladih za vakcinaciju, a da li su novi podsticaji tek na pomolu?! – Srbija NASA Zemlja\nŠOPING, PUTOVANJA I KO ZNA ŠTA JOŠ… Država domišljata u pridobijanju mladih za vakcinaciju, a da li su novi podsticaji tek na pomolu?!\nKada je “Blic” nedavno pisao o ovoj temi, stručnjaci su rekli da smatraju kako su oni koji su se vakcinisali samo zarad para to već uradili, te da je besmisleno da se više ide na “tu loptu” ukoliko se želi bolji procenat vakcinisanih, i da čudi što su mladi ti koji pokazuju najmanje interesovanja za imunizaciju.\nProdužena mogućnost za 3.000 dinara\nMeđutim, izgleda da naši sagovornici nisu bili u pravu, te će novih podsticaji od strane države i te kako biti, i neće izostati kako za sve građane, tako i za one najtvrdoglavije, mlade, za koje je pronađen poseban način da se “dovuku” do vakcinalnog punkta.\nNaime, kada je o isplati famoznih 3.000 dinara reč, juče su otklonjene sve sumnje i nedoumice. Iako su svi mislili da je 31. maj poslednji dan kada će moći da se vakcinišu, a da pritom dobiju i novčanu zahvalnost, Krizni štab je demantovao javnost i najavio promenu važećeg pravila. Tačnije, na osnovu najnovije odluke, mogućnost za dobijanje novca uz imunizaciju je produžena, i sada podrazumeva registraciju na eUpravi večeras do ponoći, i obaveznu vakcinaciju u roku od sedam dana.\nMladima vaučer od 50 evra?\nVakcinacija u našoj zemlji je, čini se, dostigla svoj maksimum. Penzioneri su oni koji su se najviše vakcinisali, dok mladi još uvek “zaziru”, te su sada ciljna grupa oni između 16 i 30 godina, i traži se način za njihovu stimulaciju. Ukoliko to imamo u vidu, ne čudi što je na pomolu nova odluka o vaučerima za putovanje u visini od 50 evra koje će mladi dobijati ukoliko se vakcinišu.\nNa ovu ideju došla je Naconalna asocijacija turističkih agencija Srbije (YUTA), koja je istu predložila resornim instutucijama. Plan je da država subvencioniše 30 evra, a turističke agencije 20 evra.\nIako YUTA odgovor od nadležnih organa još uvek nije dobila, čini da je ovo svakako maštovit i efikasan način za stimulisanje mlađe populacije, gde bi se pored imunizacije rešio i problem turizma kao najpogođenije oblasti.\nKlubovi rade do ponoći\nKljučna tema jučerašnje sednice – rad ugostiteljskih objekata, takođe je doživela određene izmene. Naime, dosadašnje radno vreme do 22 sata produženo je, te će sada njihov rad biti dozvoljen do ponoći. Ova odluka se, preciznije, odnosi na kafiće i restorane, a isto tako i na kioscima ćemo moći da kupujemo kao u “dobra stara vremena” od 00 do 24 sata, dok će se i bioskopima produžiti radno vreme, pa će projekcija u njima biti moguća do 23 sata.\nIako proslave, svadbe i mature još uvek nisu dozvoljene, i o njihovom radu će tek naknadno biti reči, odlučeno je da se poveća broj učesnika na kongresima, pa će tako on biti duplo veći i iznosiće 200 ljudi.\nUkinut besplatan PCR za Nemačku, predlog o smanjenju njegove cene\nUkidanje besplatnog PCR testa za Nemačku mera je koja je mnoge iznenadila, jer nisu ni bili upoznati s istom. Kako god, više nije na snazi, pa će od danas svi koji iz Srbije putuju za Nemačku morati da plate za antigensko ili PCR testiranje na prisustvo kovida 19.\nYUTA je i kod ovog problema predložila rešenje, i to u vidu niže cene PCR testa za sve turiste tokom sezone, kao i to da se obezbede besplatni PCR testovi za decu uzrasta do 14 ili 16 godina, s obzirom da oni i ne mogu da budu vakcinisani, pa je za njih PCR obavezan. Ispred YUTA organizacije smatraju kako bi ovo bio dobar način da se roditelji motivišu za imunizaciju, međutim, da li će odluka biti usvojena i kada, još uvek je upitnik.\nŠta je potrebno za potpuno ukidanje mera?\nIako gore navedene mere predstavljaju samo ublažavanje već postojećih, pa do vraćanje u “staru normanost”, čini se, još uvek nismo ni blizu, Krizni štab je na sednici održanoj juče objasnio i pod kojim uslovima bismo mogli čak i to da očekujemo. Odgovor je – kada budemo imali više od 50 odsto vakcinisane punoletne populacije, ili ti, oko 2.8 miliona stanovnika, a još jedan od uslova je i manje od 100 zaraženih na dnevnom nivou.\nVIDEO: Kisić: Mature verovatno moguće u školama, u kontrolisanim uslovima\nPoreska uprava: Koje sve poreze treba platiti u avgustu


Diplomatski odnosi Izraela sa Kosovom uzdrmavaju veze sa Srbijom – SLOBODNA VOJVODINA\nDiplomatski odnosi Izraela sa Kosovom uzdrmavaju veze sa Srbijom\nNismo srećni – tako se u najkraćem mogu sažeti reakcije zvaničnika iz Srbije nakon što su Izrael i Kosovo formalno uspostavili diplomatske odnose 1. februara, što je deo Vašingtonskog sporazuma koji su najviši predstavnici Srbije i Kosova potpisali pre pet meseci.\nMinistar spoljnih poslova Srbije Nikola Selaković izjavio je 2. februara da će ovaj potez “uticati na odnose Srbije i Izraela”.\n“Izrael je sam izabrao da mu je važniji interes vezivanja za Ameriku i ono što je važno Americi nego Srbija, to je njihovo legitimno pravo. Ono što je važno to je da mi u tom procesu nismo učestvovali, jer predsednik (Srbije, Aleksandar) Vučić nije prihvatio da potpiše poziv Izraelu da prizna tzv. Kosovo, i obrnuto”, rekao je Selaković za Radio-televiziju Srbije (RTS), uz konstataciju da nije ni srećan, ni zadovoljan zbog novouspostavljenih odnosa dveju zemalja.\nNa vrlo sličan način je dan ranije reagovao i predsednik Srbije Aleksandar Vučić koji je rekao da to neće pozitivno uticati na odnose Srbije s Izraelom, zemljom koja je do sada bila među onima koje su odbijale da priznaju nezavisnost Kosova.\nZahlađenje odnosa na pomolu\nDa će ovaj potez zvaničnog Tel Aviva imati posledice smatra profesor Fakulteta političkih nauka (FPN) u Beogradu Ivo Visković.\n„Doći će do zahlađenja u posjetama – neće biti posjeta na najvišem nivou, neće vjerovatno biti ni posjeta na visokom diplomatskom nivou, nego samo radne posjete“, rekao je Visković za Radio Slobodna Evropa (RSE).\nOn je ocenio da će se privredna saradnja nastaviti, ali ne intenzivno.\n„U svakom slučaju će doći do promjena u emocijama ljudi i stavu javnog mnjenja, jer smo shvatili da nema zemalja koje nas bezuslovno podržavaju. Svi i uvjek i iznad svega gledaju sopstveni interes“, kaže Visković u izjavi za RSE.\nBez konkretnih promena?\nSa druge strane, Dragoslav Rašeta, istraživač u nevladinoj organizaciji Novi treći put, kaže za RSE da ne očekuje značajnije promene u odnosima Srbije i Izraela.\nOn smatra da se narednih dana može očekivati zaoštrena retorika na relaciji Beograd – Tel Aviv, ali da konkretnih promena neće biti.\nRašeta kaže da je uspostavljanje diplomatskih odnosa Izraela i Kosova u okviru Vašingtonskog sporazuma uvrstila prethodna američka administracija Donalda Trampa (Trump) kako bi nastavila svoju kampanju posredovanja u normalizaciji odnosa izraelske države sa drugim arapskim državama.\n„Trampu je bilo potrebno da ta agenda ne stane, i onda je Kosovo bilo predstavljeno kao zemlja sa većinski muslimanskim stanovništvom koja je eto normalizovala odnose sa Izraelom“, smatra Rašeta.\nOn podvlači da je aktuelni izraelski premijer Benjamin Netanjahu (Netanyahu) fokusiran na predstojeće izbore, zakazane za drugu polovinu marta, te ne očekuje ozbiljnije reakcije iz te bliskoistočne zemlje.\nDeo Vašingtonskog sporazuma\nKosovo i Izrael su 1. februara, i formalno uspostavili diplomatske odnose nakon što su na ceremoniji, održanoj putem virtuelnog linka, ministarka spoljnih poslova i dijaspore Kosova Meliza Haradinaj-Stubla (Stublla) i ministar spoljnih poslova Izraela Gabriel Aškenazi (Ashkenazi) potpisali dokument u kojem se navodi da dve države uspostavljaju diplomatske odnose.\nDogovor o uspostavljanju diplomatskih odnosa između Izraela i Kosova deo je ekonomskog sporazuma u Vašingtonu potpisanog 4. septembra 2020. godine, kada je bivši američki predsednik Donald Tramp okupio čelnike Kosova i Srbije na sastanku u Beloj kući radi normalizacije veza između balkanskih suseda.\nOsim oblasti koje se odnose na ekonomska, privredna, infrastrukturna i politička pitanja između Beograda i Prištine, ovim sporazumom je dogovoreno i premeštanje ambasada Kosova i Srbije iz Tel Aviva u Jerusalim po ugledu na Sjedinjene Države, kao i uspostavljanje diplomatskih veza Kosova i Izraela.\nAmbasada Izraela u Srbiji do sada se nije oglasila o ovom slučaju.\nDa li će ambasada biti premeštena?\nZvaničnici Srbije formalno ne mogu da kažu da je odluka Izraela bila neočekivana, pošto je u delu Vašingtonskog sporazuma između SAD i Kosova bilo istaknuto međusobno priznanje Izraela i Kosova, napominje Ivo Visković.\n“Prema tome, čak i trenutak kada su se oni zvanično priznali, koji je prethodio zvaničnom uspostavljanju diplomatskih odnosa, nismo koristili kao neki poseban momenat za naglo zaoštravanje ili za veliku viku oko toga”, smatra Visković.\nDragoslav Rašeta smatra da će zvanični Beograd iskoristiti ovu situaciju da izbegne premeštanje srpske ambasade iz Tel Aviva u Jerusalim, za šta je krajnji rok 1. jul 2021. godine. Do sada, Srbija javno nije uradila ništa na prebacivanju ambasade, a 1. oktobra 2020. godine otvorila je zajedničku kancelariju Vlade Srbije i Privredne komore Srbije u Jerusalimu.\n“Samo premeštanje ambasade je relativno malo moguće. Bili bismo gotovo jedina država na svetu koja je to uradila. Postoji veliki pritisak Evropske unije da se to ne uradi. Postoji mogućnost da će Vučić da kaže: ‘Oni su priznali Kosovo, mi nećemo da prebacimo ambasadu’ i da se na tome završi ova saga”, kaže Rašeta.\nAmbasador Izraela u Srbiji Jahel Vilan je decembra 2020. izjavio da očekuje i “zaista veruje” da će Vašingtonski sporazum između SAD i Srbije biti u potpunosti “materijalizovan” i da će Srbija premestiti ambasadu u Jerusalim. Vilan je za list „Danas“ izrazio da uverenja o tome da će Srbija ispuniti potpisano i naglasio da se ambasade nalaze u glavnim gradovima svake zemlje.\nUpitan da li je njegova izjava da je Izrael zvanično priznao Kosovo 4. septembra uticala na srpsko-izraelske odnose, Vilan je rekao da smatra da su bilateralni odnosi „dugoročno dovoljno jaki i zasnovani na mnogo dubljim temeljima od pukih interesa“.\nŠta priznanje Izraela znači za Kosovo?\nPremijer Kosova Avdulah Hoti (Avdullah) izjavio je nakon potpisivanja sporazuma sa Izraelom da je tim činom prekinuta blokada po pitanju priznanja nezavisnosti Kosova.\n„Danas je zaista važan dan za Kosovo. Otvorili smo novo poglavlje u jačanju državnosti Kosova. Potpisivanjem sporazuma o uspostavljanju diplomatskih odnosa sa Izraelom, Kosovo se dalje konsoliduje na međunarodnoj sceni zahvaljujući podršci SAD”, rekao je Hoti 1. februara.\nDragoslav Rašeta, međutim, smatra da Kosovo neće dobiti mesto u Ujedinjenim nacijama (UN) dok god Ruska Federacija i Kina drže veto na tu odluku.\n“Odluka Izraela jeste dala izvestan prestiž Kosovu i ovo se može tretirati kao izvesna pobeda kosovske diplomatije, ali za Kosovo se neće ništa u suštini promeniti”, kaže Rašeta.\nPriština je na ovaj način dobila jedno priznanje više, što njoj dosta znači, kaže Ivo Visković, ali napominje da u široj perspektivi ovaj ishod može biti i loš po spoljnu politiku Kosova.\n“Naime, može se očekivati da posle toga neće nijedna muslimanska zemlja, koja je na neki način u direktnom ili indirektnom sukobu sa Izraelom, prihvatiti da prizna Kosovo”, kaže Visković.\nSastanci srpskih i izraelskih zvaničnika\nPredsednik Srbije Aleksandar Vučić sastao se sa izraelskim kolegom Ruvenom Rivlinom jula 2018. godine u Beogradu, što je bila prva poseta jednog izraelskog šefa države Srbiji.\nVučić je tom prilikom ocenio da su odnosi Srbije i Izraela “tradicionalno dobri”, dok su “na još višem i boljem nivou” odnosi srpskog i jevrejskog naroda, koji su zajedno prošli kroz mnogo muka i strahota” u dva svetska rata.\nMarta 2020. godine, Vučić je učestvovao na konferenciji Američko-izraelskog komiteta za javne poslove (AIPAC), gde je, između ostalog, kazao da je Srbija 2016. godine postala “prva zemlja u Evropi koja je usvojila Zakon o otklanjanju posledica oduzimanja imovine žrtvama Holokausta koje nemaju živih zakonskih naslednika”.\nU govoru na godišnjoj konferenciji AIPAC-a, proizraelske lobističke organizacije, Vučić je rekao i da je Skupština Srbije usvojila i Zakon o Memorijalnom centru “Staro sajmište” u Beogradu, radi trajnog spomena na sve Jevreje, Srbe i druge ubijene od nacista na tom mestu u Drugom svetskom ratu.\nVučićev prethodnik Tomislav Nikolić posetio je Izrael maja 2013. godine. Tada se sastao sa izraelskim zvaničnima, kojima je preneo želju da odnosi dveju država budu još bolji.\nPrivredna saradnja “teška” desetine miliona evra\nPrema podacima Republičkog zavoda za statistiku, u periodu januar-decembar 2019. godine ukupna spoljnotrgovinska razmena sa Izraelom iznosila je 74,9 miliona evra.\nSrbija je u posmatranom periodu u Izrael izvezla robu u vrednosti od oko 34,8 miliona evra, dok je uvoz iz Izraela iznosio 40,1 milion evra, a pokrivenost uvoza izvozom iznosila 86,8 odsto.\nDo novembra meseca 2020. godine, ukupna robna razmena između dve zemlje iznosila 65,2 miliona evra, što je neznatno smanjenje od 3,83 odsto u odnosu na isti period u 2019. godini.\nIzvoz iz Srbije u Izrael, tokom posmatranog perioda iznosio je 35,1% što je povećanje od 11,43 odsto u odnosu na isti period u 2019. godini.\nPrema podacima Privredne komore Srbije (PKS), Srbija je tokom 2019. godine u Izrael najviše izvozila cigarete, spoljne gume za putničke automobile, proizvode od nikla, delove za turbomlazne motore i hranu za pse i mačke. U istom periodu, iz Izraela se najviše uvozila nerazvrstana roba, lekovi za maloprodaju, mašine za štampanje, te pločice za alat.\nU Srbiji posluje 152 firme koje su, sa više od 50 odsto u vlasništvu izraelskih pravnih i fizičkih lica. Najviše kompanija registrovano je u sektoru naučne, stručne i tehničke delatnosti (45 kompanija, odnosno 30 odsto), trgovine na veliko i malo i popravke motornih vozila (41 firma ili 27 odsto), informisanje i komunikacije (19 kompanija ili 13 odsto).\nZamena vozačke dozvole od sada moguća onlajn, uz dostavu na kućnu adresu\nAbortus je i dalje “otvorena rana” u Evropi: Da li će i Hrvatska krenuti putem Poljske?


Hoteli u blizini aerodroma Aerodrom Ren RNS, Francuska. Rezervišite hotel odmah! - Booking.com\nRen 98 smeštajnih objekata\nHoteli i smeštajni objekti u blizini aerodroma Aerodrom Ren - RNS, Ren (Francuska)\nTražite smeštaj blizu lokacije Aerodrom Ren - RNS?\nHoteli i drugi objekti sa uslugom prevoza od/do aerodroma blizu lokacije Aerodrom Ren - RNS\nPreporučeno blizu Aerodrom Ren RNS\nBrit Hotel Du Stade Rennes Ouest Hotel sa 3 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti plaćaju kompaniji Booking.com nešto višu proviziju kako bi učestvovali u programu.\nRen (4 km od destinacije Aerodrom Ren)\nInter-Hotel De La Chaussairie Hotel sa 3 zvezdice\nChartres-de-Bretagne (4,2 km od destinacije Aerodrom Ren)\nNovotel Rennes Alma Hotel sa 4 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti plaćaju kompaniji Booking.com nešto višu proviziju kako bi učestvovali u programu.\nRen (4,1 km od destinacije Aerodrom Ren)\n7,9 Dobar 548 recenzija\nLe Rheu (3,8 km od destinacije Aerodrom Ren)\n8,1 Veoma dobar 201 recenzija\nVezin-le-Coquet (3,9 km od destinacije Aerodrom Ren)\nChâteau D'Apigné Rennes Hotel sa 5 zvezdica\nLe Rheu (3,4 km od destinacije Aerodrom Ren)\nViše objekata u blizini RNS - Aerodrom Ren\nU blizini aerodroma: Aerodrom Ren - RNS\nRen 98 hotela\nBruz 8 hotela\nLe Rheu 6 hotela\nSaint-Jacques-de-la-Lande 3 hotela\nVezin-le-Coquet 3 hotela\nChartres-de-Bretagne 2 hotela\nChavagne 2 hotela\nLe Pont Réan 2 hotela\nNoyal-Châtillon-sur-Seich 1 hotela\nPont-Péan 1 hotela\nMordelles 1 hotela\nSaint-Erblon 1 hotela


Veliki uspeh Plesne škole “Honey” na “Danima igre” u Beloj Palanci – Vesti FKMS Radija\nVeliki uspeh Plesne škole “Honey” na “Danima igre” u Beloj Palanci\nNa 35. Republičkom Festivalu umetničke igre mladih "Dani igre", koji je proteklog vikenda održan u Beloj Palanci, članice Plesne škole "Honey" iz Knjaževca ostvarile su izuzetne rezultate.\nPod rukovodstvom koreografa Valentine Muslije Bogojević, u konkurenciji preko hiljadu plesača iz cele zemlje, knjaževačke devojčice zauzele su 3. mesto u kategoriji nižeg starosnog uzrasta, drugo i peto mesto u kategoriji srednje uzrasne grupe, dok su članice ove škole, u kategoriji odraslih, osvojile vicešampionsko mesto.\nFestivala umetničke igre mladih “Dani Igre” predstavlja prezentaciju stvaralaštva dece i omladine u oblasti umetničke igre kojom se izražava određena ideja primerena uzrastu izvođenja, i podrazumeva klasičan, moderan, džez balet, savremenu igru, šou dens i hip-hop.\nVredno spomena je da plesna škola “Honey” radi pri knjaževačkom Domu kulture i godinama unazad niže uspehe, kako na domaćim, tako i na internacionalnim takmičenjima.\nPrethodnoMateja Petrović pobednik turnira u stonom tenisu\nSledećeJP Direkcija: Sanacija puteva


Freitag - Berlin\nZAŠTO KURDI I BASKI NE SMEJU ONO ŠTO KOSOVSKI ALBANCI MOGU?\nBerlin, 18. januara - Nemačko Ministarstvo spoljnih poslova je spoljnopolitičkom odboru Bundestaga prosledilo svojevrsno međunarodnopravno mišljenje o "rezoluciji 1244 Saveta bezbednosti i eventualnom proglašenju nezavisnosti Kosova". Ono tu u suštini zastupa tri teze:\nKao prvo, rezolucija 1244 Saveta bezbednosti UN skoro da ne zabranjuje jednostrano proglašenje nezavisnosti Kosova, kao ni kasnije priznanje Kosova od strane drugih država.\nDrugo, rezolucija 1244 važi i posle proglašenja nezavisnosti Kosova, što Unmiku i Kforu obezbeđuje nastavak mandata.\nPa ipak, u trećoj tezi se kaže da je poželjno da nezavisno Kosovo uputi izričit poziv međunarodnoj zajednici za njeno prisustvo.\nPošto su kosovski Albanci, SAD i većina država EU odlučni da sprovedu odvajanje Kosova od Srbije narednih meseci, međunarodnopravni argumenti izneti radi legitimnosti tog čina ostaju sporni.\nRezolucija 1244 naglašava u preambuli i glavnom delu, kao i u aneksu 2 obavezu svih država da poštuju "suverenitet i teritorijalni integritet Savezne Republike Jugoslavije (kasnije Srbije). Ova obaveza ima međunarodnopravno važenje - čak i bez rezolucije 1244 ona proizlazi iz člana 2 Povelje UN. Ona, dakle, nije ograničena na prelaznu upravu uspostavljenu rezolucijom 1244, već važi nezavisno od nje.\nU okviru ovih međunarodnopravnih obaveza, odvajanje Kosova od Srbije je, doduše, moguće kao konačno rešenje statusa. Ali ono mora da počiva na kompromisnom dogovoru dva dotična dela države, kao što je, recimo, bilo u slučaju razdvajanja stare Čehoslovačke. Ako pregovori propadnu, kao što je sada očigledno, pravo na secesiju ne nastaje automatski.\nJednostrane secesije su bile dozvoljene samo kolonijalno potčinjenim narodima u njihovoj borbi za nezavisnost radi ostvarenja prava na samoopredeljenje. Pošto ove epohe dekolonizacije pripadaju istoriji, osim nekoliko slučajeva (zapadna Sahara), jednostrana secesija se priznaje samo narodima kojima su trajno oduzeta elementarna osnovna i ljudska prava. Međutim, uprkos svim zločinima počinjenim u prošlosti, na Kosovu to nije slučaj. Novi srpski Ustav iz oktobra 2006. godine priznaje Kosovu autonomni status sa širokim pravima samouprave.\nSavet bezbednosti UN, kao i sve njegove članice, ima obavezu da poštuje suverenitet i teritorijalni integritet i po članu 2, tačka 7 Povelje UN ne sme da se meša u unutrašnje stvari jedne države. Odvajanje jednog dela bi, međutim, u svakom slučaju bilo takvo nedopustivo mešanje. Takva ključna odluka ne bi bila moguća na osnovu člana 42, stav 2 Povelje UN o obezbeđivanju ili ponovnom uspostavljanju mira. Ograničenje suvereniteta Iraka u severnom kurdskom delu zemlje preko rezolucije 688 1991. godine je doneto na osnovu člana 42, stav 2 Povelje UN, ali ne može se porediti sa merama koje se odnose na podelu države ili formiranje nove. I poznata rezolucija 181 o podeli iz 1947. godine nije predstavljala suštinsku podelu Palestine, već je bila samo predlog.\nKontakt grupa je u osnovnim principima iz novembra 2005. godine naložila svim stranama da "se pitanje Kosova rešava u potpunoj saglasnosti sa međunarodnim standardima o zaštiti ljudskih prava, demokratije i međunarodnog prava i da treba da doprinese regionalnoj bezbednosti", kao i da zatim "svako rešenje koje se nametne jednostrano ili upotrebom sile, nije prihvatljivo". Dakle, Kontakt-grupa ne smatra da je svaki jednostrani potez doprinos miroljubivom rešenju, već da krši mir.\nDa bi država nastala, njoj nije potrebno priznanje UN ili drugih država. Ona mora samo da ima državnu teritoriju, državni narod i efikasnu državnu upravu. Ovo poslednje se u slučaju Kosova može dovesti u pitanje. Pre svega zato što je rezolucija 1244 i dalje obavezujuća i ne predviđa proglašenje nezavisnosti. Ona je kao odluka Saveta bezbednosti UN, prema članu 25 Povelje UN, obavezujuća za sve članice UN - time i za EU. Zbog toga, ona zabranjuje ne samo priznanje Kosova kao države, već i izgradnju njegove separatne državne uprave, koju nameravaju da realizuju SAD i EU. Umesto da priznaju secesionistčko Kosovo, nemački čelnici u Unmiku bi morali da se suprotstave proglašenju nezavisnosti i da je proglase ništavnom. Šef Unmika je ujedno garant prava i poretka koga su imenovale UN, čuvar međunarodnog prava koji ne bi smeo pasivno da prihvati da ga nelegitimni pokrajinski parlament liši te funkcije.\nDržave EU bi eventualnim priznanjem nezavisnosti prekršile vlastite principe. One nisu priznale faktičku secesiju severnog Kipra pozivajući se na međunarodno pravo, one takođe ne prihvataju secesionističke težnje Kurda, Katalonaca i Baska. Princip teritorijalnog integriteta u svim ovim slučajevima ima prednost nad pravom naroda na samoopredeljenje u formi prava na secesiju. Pravo na samoopredeljenje se ograničava na priznavanje prava na autonomiju, kakva je recimo priznata Kataloncima i Baskima u velikoj meri, a Kurdima ni u kakvoj.\nDoduše, tačno je da rezolucija 1244 ne sadrži oročenje i uslovljavanje. Ona traje sve dok Savet bezbednosti UN ne donese novu rezoluciju. Zbog različitih pozicija, pre svega sila s pravom veta, do toga neće doći u dogledno vreme. Pozicija nemačkog Mnistarstva spoljnih poslova, doduše, da Savet bezbednosti ne želi da jednostrano proglašenje nezavisnosti kao i potonje priznanje od strane drugih država shvati kao razlog za okončanje rezolucije kako bi ona nastavila da pruža mandat za upravu Unmika i Kfora, ne odgovara realnosti.\nNeshvatljivo je kako Ministarstvo spoljnih poslova - bez obzira na to što Nemačka ranije nije bila članica Saveta bezbednosti, a nije to ni sada - može da dođe do ove interpretacije volje Saveta bezbednosti.\nPrelazna uprava, koja je trebalo da primeni i garantuje rezoluciju 1244, definitivno bi se završila sa nezavisnošću Kosova. Namera Saveta bezbednosti da se dođe do konačnog statusa uz pomoć dogovora bila bi poništena. Savet nikada nije raspravljao o jednostranom proglašenju nezavisnosti - protivno međunarodnom pravu. Rezoluciji 1244 bi se oduzela praktična baza, ona bi morala da bude zamenjena novom rezolucijom. Naime, mandati Unmika i Kfora se odnose na obezbeđivanje prelazne uprave. Oni ne mogu posle okončanja protektorata tako što bi se prekršilo međunarodno pravo da se upotrebe za nove zadatke obezbeđivanja stanja koje nije predvideo Savet bezbednosti.\nPriznanje nezavisnosti Kosova od strane SAD i većine država EU ne bi nimalo promenilo pravnu situaciju. Sve dok Savet bezbednosti ne usvoji novu rezoluciju, stara nastavlja da postoji. Doduše, na osnovu promenjene situacije ona više ne može da daje legitimitet ostanku Unmika i Kfora na Kosovu. Ako nisu u stanju - ili ne žele - da garantuju stanje u skladu sa međunarodnim pravom, moraju da se povuku.\n"Poziv" od strane "nezavisnog" Kosova međunarodnoj zajednici da ostavi svoje trupe na Kosovu, najpre ne bi mogao da izazove nesklad između međunarodnopravno spornog statusa i političke odluke. On bi svakako mogao da bude dokaz za ojačanu efikasnu (kosovsku) državnu upravu i da naglasi da je proces odvajanja praktično završen. Međutim, vojni kontingenti koji su dosad delovali kao trupe Kfora, ne bi više mogli da zasnivaju svoju legitimnost na rezoluciji 1244.\nUmesto da se dozvoli da se situacija razvija u tom pravcu, što bi značilo poništavanje rezolucije 1244, moralo bi da se učini sve da se to u poslednjem trenutku spreči. Kosovski političari ne bi smeli da se usude da proglase svoju nezavisnost od Srbije protivno volji Kontakt grupe i SAD. Ako bi to ipak uradili, priznanje Kosova koje bi neposredno usledilo predstavljalo bi pogrešan signal. U svakom slučaju, ono bi imalo teške posledice za kredibilitet mirovne politike država NATO-a. One su 1999. godine, kršeći međunarodno pravo, već bombardovale Jugoslaviju i sada bi inicirale stvaranje nove države, što doduše smatraju neizbežnim, ali bi opet prekršile međunarodno pravo. Takva politika doprinosi eroziji osnovnih principa međunarodnog prava, kao što su jednakost i suverenitet država, teritorijalni integritet i nepovredivost granica. Stoga pozicija nemačkog Ministarstva spoljnih poslova nije doprinos miroljubivom rešenju, već upravo suprotno.\n*Autor je profesor javnog prava na Hamburškom univerzitetu za privredu i politiku, a od 2005. godine spoljnopolitički portparol frakcije Levice u Bundestagu


Dan svođenja računa za kompaniju AIG\nNa današnjem kongresnom pretresu zakonodavci su pokazali svoju indignaciju zbog miliona dolara koji su isplaćeni u vidu bonusa menadžerima osiguravajuće kompanije AIG, koja je dobila izdašnu pomoć i bivše i aktuelne administracije. Glavni svedok na pretresu bio je čelnik ove kompanije Edvard Lidi.\nOvo je bio dan svodjenja računa za AIG, a u centru pažnje bio je njen generalni direktor, Edvard Lidi.\n„U našoj kompaniji su napravljene greške čije razmere je teško i zamisliti“, rekao je Lidi.\nPošto je u više navrata dobio pomoć vlade u ukupnom iznosu od 170 milijardi dolara, AIG je najavio isplatu bonusa svojim menadžerima od 165 miliona dolara nakon čega se kompanija suočila sa talasom gneva u javnosti.\n„AIG je sada sinonim za aroganciju, nesposobnost i pohlepu“, naglasio je demokratski kongresmen iz države Nju Hempšir Pol Hods, dok je Geri Akerman, njegov kolega iz države Njujork dodao:\n„Poreski obveznici znaju da oni na kraju ispaštaju za svu pohlepu koja je godinama prisutna na finansijskim tržištima“.\nPredsednik Obama je obećao da će njegova administracija učiniti sve moguće da povrati novac i da će uvesti nove regulative.\n„Mi smo odgovorni. U krajnjoj liniji, ja sam odgovoran i moj cilj je da obezbedim da nikad više ne dodjemo u ovu situaciju“, rekao je Obama.\nKongresmen Barni Frenk, demokrata iz Masačusetsa izjavio je da bi vlada trebalo da sudskim putem traži povraćaj bonusa.\n„Mislim da treba zaista da se ponašamo kao vlasnik ove kompanije i pokrenemo sudski postupak“.\nFrenk je još rekao da je njegov kongresni odbor već zatražio imena menadžera kojima su isplaćeni bonusi.\nNeki republikanci iskoristili su pretres da bi kritikovali i AIG i Obaminu administraciju zbog milijardi dolara pomoći finansijskom sektoru koji koji je doveo američku ekonomiju do ivice propasti.\n„Želeo bih da predsednik pokaže isti intenzitet ogorčenja povodom tih učestalih paketa pomoći“, poručio je Tom Prajs, republikanski kongresmen iz države Džordžija.\nPitanje na koje danas nije dobijen odgovor je da li će novac biti vraćen poreskim obveznicima. A čelnik AIG-a Lidi rekao je da deli gnev američkog naroda i da se nada da će njegova kompanija vratiti sve svoje dugove.


Dan Dunava - Blic Online\nUtrkivali se ko će više smeća da sakupi: "Dan Dunava" obeležen u Pančevu\nGradska manifesacija pod nazivom "Dan Dunava" po jedanaesti put u subotu je održana u Pančevu.\nUspešno završena deveta kampanja Dan Dunava\nU okviru kampanje Dan Dunava, koja je završena danas nakon četiri meseca, drugu godinu zaredom realizovani su foto i novinarski konkurs na temu „Zato što volim Dunav“ u saradnji sa magazinom "National Geographic", Udruženjem novinara Srbije i Nezavisnim udruženjem novinara Srbije, a pobednicima su dodeljene vredne nagrade.\nNa Adi Huji u Beogradu danas je počela centralna proslava Međunarodnog dana Dunava u okviru koje je obeležen i početak revitalizacije tog beogradskog poluostrva.\nDan Dunava u subotu na Adi Huji\nProslava Dana Dunava biće obeležena u subotu, 30. juna, na Adi Huji u "Supernatural parku", najavljeno je iz Sekretarijata za zaštitu životne sredine.\nKonkurs za najbolji novinski prilog i tekst o Dunavu\nPovodom osme godine od kada se proslavlja „Dan Dunava” u Srbiji, raspisan je konkurs „Zato što volim Dunav!”\nProslava Dana Dunava odlaže se za subotu 9. jula\nBEOGRAD - Centralni dogadjaj povodom proslave Dana Dunava, koji je trebalo da se održi ove subote 2. jula, na Zemunskom keju, odlaže za narednu subotu 9. jula, zbog loših vremenskih prilika, obavestio je Zavod za zaštitu prirode Srbije.\nBesplatna vožnja brodićima\nNastupom karnevalskih grupa i uličnih zabavljača iz zemlje i inostranstva na Savskom pristaništu juče je završen sedmi „Beogradski karneval brodova“. Kao deo programa evropske manifestacije „Dan Dunava“, karneval je ove godine trajao čak tri dana.\nKarneval brodova tri dana u Beogradu\nTuristička organizacija Beograda (TOB) saopštila je danas da će tradicionalni "Beogradski karneval brodova" prvi put trajati tri dana, od 18. do 20. juna, jer mu je kao prateći program dodan Festival uličnih umetnika "Baskerfest".


Mural ratnog zločinca Ratka Mladića u Beogradu danas čuva policija\nNa Međunarodni dan borbe protiv fašizma, 9. novembra, u centru Beograda stoji mural posvećen Ratku Mladiću, osuđeniku za ratni zločin i genocid pred Haškim tribunalom. Mural danas “čuva” policija.\nDa je država Srbija sačuvala mural Mladiću u centru Beograda, ocjena je nevladine Inicijative mladih za ljudska prava (YIHR) nakon što im je policija zabranila da se 9. novembra okupe i prekreče mural, piše RSE.\nSkup neće organizovati, ali neće ni odustati – poručili su za Radio Slobodna Evropa (RSE) iz Inicijative mladih za ljudska prava.\n– Mi ćemo nastaviti da radimo da, ne samo taj mural, nego i sve druge forme glorifikacije ratnih zločina uklonimo iz javnog prostora. Ova zabrana je privremena – rekao je Marko Milosavljević iz Inicijative.\nZbog odluke da im se zabrani skup, Inicijativa je 8. novembra pokrenula tužbu u Upravnom sudu u Beogradu protiv Ministarstva unutrašnjih poslova Srbije. Policijsku zabranu ocenjuju kao “protivzakonitu i neustavnu”.\nPodsjećamo, jučer je nevladina organizacija Žene u crnom ocijenila da je zabranom skupa na kom je najavljeno uklanjanje murala sa likom Ratka Mladića u centru Beograda, vlast “pokazala da istrajava na odbrani jednog od najgorih zločinaca u istoriji srpskog naroda i Evrope”.\nŽene u crnom su podsjetile da je za danas na Međunarodni dan borbe protiv fašizma, Inicijativa mladih za ljudska prava prijavila javni skup na uglu ulica Alekse Nenadovića i Njegoševe ali da je policija zabranila to i sva druga okupljanja tim povodom kako ne bi došlo do eventualnih sukoba.\n– Opšte je poznato da policija ima snage da efikasno spriječi svako nasilje, ali samo ako joj se ne onemogućava da interveniše protiv onih koji koriste nasilje. Očigledno je da se ovdje radi upravo o tome: neonacističke grupe koje su najavile sprečavanje uklanjanja murala dijele obožavanje ratnih zločinaca sa aktuelnim vrhom vlasti – stoji u saopštenju Žena u crnom.


I Bing i Yahoo sada uklanjaju rezultate pretrage na zahtev evropskih korisnika\nOstale vesti, 04.12.2014, 08:53 AM\nYahoo i Microsoftov Bing pridružili su se Googleu odgovarajući na zahteve evropskih korisnika koji na osnovu presude evropskog Suda pravde donete u maju mogu tražiti da se informacije o njima uklone iz rezultata pretrage ako su “neadekvatne, irelevatne ili nisu više relevatne”.\nGoogle je bio prva kompanija koja je objavila formular za ovakve zahteve korisnika nakon odluke suda koji je presudio u korist Maria Gonzalesa iz Španije, odlučujući po žalbi Googlea koji je pokušao da na sudu ospori odluku španske agencije za zaštitu podataka, iz 2010. godine. Gonzales koji je od Googlea tražio da ukloni rezultate pretrage koji su vodili do novinskog članka objavljenog pre 16 godina, pošto mu je zahtev odbijen, obratio se nadležnoj agenciji u Španiji koja je naložila Googleu da ukloni sporne rezultate pretrage. Google je o ovome tražio mišljenje španskog Vrhovnog suda koji je kompaniju uputio na Sud pravde EU.\nKompanija je odmah delovala u skladu sa sudskom odlukom i do sada je na njenu adresu pristiglo 174000 zahteva za uklanjanje rezultata pretrage.\nBing je svoj formular za zahtev objavio tek u julu i do sada je Microsoft dobio 669 zahteva za uklanjanje ukupno 2362 linka, od čega je do sada odgovoreno na 79 zahteva.\n“Počeli smo da obrađujemo zahteve na osnovu sudske presude i u skladu sa smernicama evropskih institucija za zaštitu podataka. Dok još uvek usavršavamo ovaj proces, naš cilj je da postignemo zadovoljavajuću ravnotežu između individualnih interesa i javnog interesa za slobodno izražavanje.”\nI iz Yahooa su potvrdili da i oni uklanjaju rezultate pretrage na zahtev evropskih korisnika, mada je očigledno da i Bing i Yahoo dobijaju značajno manji broj takvih zahteva od Googlea. To je zbog toga što je broj korisnika ova dva pretraživača veoma mali u poređenju sa brojem onih koji koriste Google.\nU međuvremenu, evropske države nastavile su pritisak na pretraživače da takozvano “pravo na zaborav” primene i na svoje sajtove širom sveta, a ne samo na evropske sajtove.\nGoogle na svakoj stranici sa koje su uklonjeni rezultati pretrage prikazuje upozorenje koje sugeriše da bi linkovi trebalo da budu tu, ali da su uklonjeni, tako da onaj koji naiđe na tu poruku zna da te rezultate treba da potraži na Google.com, umesto na lokalizovanoj verziji pretraživača.\nXiaomi demantuje američke optužbe da je ''kineska vojna kompanija''\nXiaomi je saopštio da nema nikakve veze sa kineskom vojskom, nakon što je Ministarstvo odbrane Sjedinjenih Država dodalo kineskog proizvođača har... Dalje\nGoogle kažnjen sa rekordnih 100 miliona evra zbog kolačića za praćenje\nGoogle je u Francuskoj kažnjen sa 100 miliona evra zbog kršenja zakona zemlje o kolačima za praćenje korisnika interneta u reklamne svrhe. To je n... Dalje